text:
Tin un ‘netwerk’, ku ke pone Minister Suzanne Camelia-Römer un banda.
Tin un ‘netwerk’, ku ta trahando tras di kòrtina pa pone Minister Suzanne Camelia-Römer un banda. Asina e minister a deklará den Parlamentu, dilanti Prokuradó General, durante un reunion pa trata e desaroyonan rondó di hòspital nobo. “Mi no ta bai bisa tur kos ainda, pa mi no stroba trabou di e komishon (‘feitencommissie’) i Prokuradó General, pero ta importante pa menshoná esaki awe”, asina Camelia-Römer a deklará. Segun e minister, e “netwerk” pronto lo presentá un plan pa hal’é un banda. “E ‘netwerk’ aki tin kontaktonan den sirkulonan haltu. Ami no ta un hende ku ta fantasiá, e “netwerk” aki ta eksití di bèrdat i p’esei mi ta atvertí ku nan ke ponemi un banda. Mi salbashon t’é hecho ku mi ta transparente”, Camelia-Römer a sigui splika.
E minister enkargá ku salubridat i hòspital nobo, tabata den Parlamentu pa kontestá varios pregunta relashoná ku e projekto. Te ainda e no a haña sifranan ouditá fo’i 2013 te ku 2016. “Nunka promé m’a topa tantu resistensia den un “dossier”, Camelia-Römer a sigui splika. “Danki Dios ku tantu koalishon komo oposishon ke pa bin klaridat den kaso. No por protehá e ‘netwerk’ aki, pero mester kibr’é”.
Riba e mesun dia ku e minister a bai Parlamentu, SONA a saka diferente propaganda den korantnan lokal pa splika e desaroyonan rondó di hòspital nobo. Entretantu a pidi Algemene Rekenkamer i SOAB pa hasi un investigashon i a forma un komishon independiente ku miembronan apuntá pa koalishon i oposishon, pa yega na klaridat tokante e projekto di hòspital nobo.


c: text/html

text:
E video di un sitio di its nina - VIDEO RATING
Esaki ta e men den aktualisashon, bisa den su actividad
E men e base di nan aktividatDi dato e mes ta forma lokal (riba Bo kòmpiuter) i no ta te transmití. Por hasi lis den e nace, pa anulá òf desaster di relatonan. Di dato e mes ta forma lokal (riba bo kòmpiuter) i nos no ta manda. Por hasi lis den e nace, pa anulá òf desaster di relatonan. Kontenido di e funshon - Polítika di privasidat - pa e eliminashon di kontenido - Encarga di dios di its - Produkto ta encarga di flash video - Aki menu ta kontené e actuacion di e het nan aktividat. Di dato e mes ta forma lokal (riba Bo kòmpiuter) i no ta te transmití. Bo por hasi lis den e vínkulo pa aktualisá e men den servisio di nan aktividat. Di dato e mes ta forma lokal (riba Bo kòmpiuter) i no ta te transmití. Por hasi lis den e elke.

robotstxt: allowed

filter: keep


text:
ANOCHI 2 : Skuch'é públikooo! Vilma a haña su karchinan. Lista pa e di tres anochi. (VIDEO)
E di dos anochi den Festival di Tumba ta tras di lomba. Na tur 19 tumba a zona den un Curaçao Festival Centre hopi yen. Mester hasi menshon tambe di DREAMS ku a zona fenomenal i regreso den tumba, di un banda popular di genero "comeback", manera tbt e kaso den pasado. Classic XD tambe a presentá dos tumba riba e di dos anochi di tumba. Aparte di tur e agrupashonnan musikal ku a presentá, hopi hende tabata pendiente tambe pa mira kon GIO lo zona, despues ku aña pasá a surgi un kambio drástiko den e banda i Gibi Doran, lider i doño di e banda, a anunsiá ku e legendario GIO lo stòp. I GIO a saka kara un biaha mas.
Nos a topa Vilma atrobe. Ku poder di Dios e aña 'ki riba e fecha ku Gran Marcha ta kai e gran dama akí lo kumpli 80 aña i ta fiel fanatiko di tumba. Tur aña e tei tur anochi i su lenga skèrpi. I ora nos topa semper Vilma tin un punt'í redu.
E di tres anochi tambe ta primintí di bira elektrisante, ku presentashon di 6 banda ku 27 tumba. Kos ta start 8pm i konsiderando e kantidat di tumba, lo no ta "showtime" na komienso di e programa.


text:
Diskurso di Gobernador di Kòrsou na okashon di resepshon di aña nobo djárason dia 3 di yanüari di 2019
Ekselensianan, apresiado siudadanonan, bon nochi.
Mi ta kontentu di por saludá boso tur awe nochi atrobe, akí den hardin di palasio di Gobernador di Kòrsou.
Den masha sentido 2018 no tabata un aña fásil i 2019 tambe, manera situashon ta pinta lo ta un aña kompañá ku hopi reto. E desafionan akí sin duda lo eksigí lo nesesario di gobernashon, di industria i komèrsio, di sindikalismo, pero tambe di abo, siudadano. Den sierto sentido lo por kalifiká 2019 komo e aña di kambio. Nos lo ta kapas na 2019 pa laga Kòrsou bolbe floresé pa tur hende?
Damas i kabayeros,
Aña ku a pasa tabata un aña difísil pa Kòrsou. Meskos ku e añanan promé, na 2018 a bolbe papia di kontrakshon ekonómiko. For di 2016 Kòrsou ta den un reseshon i hopi empresa, organisashonnan sosial i siudadanonan ta pasando trabou pa tene kabes riba awa. Afortunadamente mayoria di bia esaki ta logra tambe, pero ku demasiado frekuensia nos ta lesa notisia di hotèlnan ku mester sera, tokante kantidat di retiru di personal òf tokante empresanan ku ta bai fayit.
Pa gobernashon di nos pais tambe tabata un aña difísil. Sigur pa estado di finansa públiko. Debe di gobièrnu a bai oumentando segun añanan a pasa. No solamente den término apsoluto, sino tambe den porsentahe di e produkto interno bruto di pais.
Tur hende lo ta di akuerdo ku e tendensia negativo akí no ta algu ku nos por keda soportá años i años mas. Nos tur por a tuma nota di e preokupashon ku Cft tin den e konteksto akí.
E situashon finansiero ekonómiko aktual ta afektá nos tur. Pèrdida di forsa di kompra, òf pió ainda, pèrdida di un entrada, ta un peso pisá riba lomba di siudadanonan òf famianan ku ta pasando den e sirkunstansia akí, pero tambe, peso riba nos poblashon komo totalidat. Pa un kantidat di siudadano e peso ta di tal magnitut ku nan ta bai buska un mihó bida fo’i Kòrsou. Na 2018, pa promé be den 15 aña por a nota un superávit migratorio den nos pais. Ta nifiká ku aña pasá pa promé be den un tempu largu mas hende a sali, ku hende a bin establesé na Kòrsou. Na mi opinion esaki ta típiko di e situashon ku nos t’aden.
Damas i kabayeros,
Yu di Kòrsou ta hende elástiko i fuerte. Ta loke atraves di siglonan nos a proba kaba. Pero pa fuerte ku un hende ta..., den tempu di krísis e tin nesesidat di tin perspektiva, di tin un bista riba yegada di mihó tempu. Pero ki ta e motibu ku progreso na Kòrsou ta stanka? Pakiko den e añanan ku a pasa a bai nos den sentido finansiero, ekonómiko i sosial mas bien malu, i no mihó? Lamentablemente no tin un kontesta klá riba e pregunta akí. Di mes e desaroyonan na Venezuela a kontribuí, pero esaki sigur no ta loke ta splika orígen di tur nos problemanan
…….
Den nos propio pais nos mester kambia rumbo di e baimentu atras akí. Nos mester keda puntra nos mes si efektivamente nos ta hasiendo e kosnan korekto i si nos ta hasi esakinan manera mester ta. Nos ta usando semper nos rekursonan limitá di e forma mas efektivo i efisiente posibel?
Damas i kabayeros,
M’a kaba di mustra awor ei, ku den tempunan difísil pueblo tin mesté di perspektiva. I nos poblashon tambe tin nesesidat di mira lus na final di e tùnel pa e sigui kere den tempunan mihó. Ta ora nos mira e oportunidatnan, nos por ta prepará pa pone nos skouder bou di nan i trese mehoransa. Ta ku satisfakshon mi ta mira antó kresementu di turismo i gosa di mira mas barku krusero den nos haf i kurason di nos siudat rebosante di turista. Sinseramente mi ta yama invershonistanan grandi, nobo, internashonal den turismo i den trahamentu di barku bon biní. Den e desaroyonan positivo akí mi ta mira e promé señalnan di rekuperashon ekonómiko.
Alabes nos no por laga di tene na kuenta e retonan enorme ku Kòrsou ta konfrontando. Di kurason mi ta spera ku na 2019 ta kaba rònt af algun proyekto den desaroyo. Lo ta bon ora Hòspital Nobo efektivamente bira operashonal, ora bini seguridat rònt di eksplotashon di refineria, ku porfin ta kibra e problemátika di ‘red tape’, di moda ku tumamentu di desishon tokante proyektonan por kana aselerá.
Gobièrnu, huntu ku mundu di negoshi ta trahando bela yen pa krea e malchi pa kresementu ekonómiko i prosperidat. E plannan t’ei kaba i ta trahando diligentemente riba ehekushon di esakinan.
Mi ta kontentu di konstatá ku gobiernu ta hasi uso tambe di e posibilidatnan ku Reino ta ofresé nos. Organisashon di e próksimo mishon komersial ‘bon biní for business’, kaminda gobièrnunan di Hulanda i di Kòrsou konhuntamente ta purba interesá empresanan pa bin invertí na Kòrsou, ta un ehèmpel di kooperashon efektivo.
Damas i kabayeros,
2019 ta bai bira un aña di reto, pero mi ta konvensí ku ora gobernashon, komèrsio i pueblo en general traha man na man, e momentonan bunita i eksitoso lo predominá eksplísitamente. Huntu nos por hasi e aña nobo akí un bunita aña!
Ta mi plaser pa huntu nos brinda. Huntu ku mi esposo Herman mi ta deseá kada un di boso i boso famia un aña nobo próspero i salú!
Salú!
Proost!
Cheers!


text:
E discusion y problema di cantidad di cupo pa hoben haya scol tin di haber cu planificacion. No tin escusa pa bisa cu un hoben no por haya scol pasobra no tin cupo pe. E planificacion mester tabatey entre e schoolbestuurnan y gobierno den e caso aki a traves di departamento di educacion.
Ainda tin un stigmatisacion di unda un scol ta ubica si e ta bon pa manda nan yiu. E ta e deber di gobierno y ta loke POR ta para pe cu tur scol mester ta di bon nivel y accesibel. Si e ta un scol di 450 florin pa luna of uno cu ta 175 florin pa aña. E deber di gobierno y compromiso cu nos ta haci ta cu tur scol na Aruba mester por pasa un Quality Assurance Program y un Quality Inspection Program. Tur scol cu kier haya subsidio di gobierno y tur scol cu ta sinti cu kier forma parti di e ciclo di educacion akinan di Aruba, mester por cumpli cu normanan basico cu tin pa duna e educacion igual na tur hoben aki na Aruba.
Si tin 200 miyon pa hinca den Watty Vos Boulevard y tin miyones pa hinca den green corridor etc. Nos no por bisa cu nos no por pone scol gratis akinan na Aruba pa tur hoben cu ta e fundeshi di e comunidad.
E situacion cu tin varios scol manera Reina Beatrix cera pa 6 aña caba, Frere Bonifacius pa 7 aña etc. caminda cu hobennan ta haya les den un edificio di oficina of den un centro di bario, ta inacceptabel den un mundo moderno cu nos ta actualmente asina tin hopi mas scol cu ta pasando den e mesun situacion. Materialnan pa scolnan falta, incentivacion cu mester existi cerca maestronan no tey actualmente pasobra e prioridadnan di gobierno tabata totalmente robes. Nos hobennan nos futuronan no ta coy hunga cu ne. Ora ta papia di e temanan aki cu ta importante den comunidad, e tema di dropouts ta atrobe cay bek riba e mesun responsabilidad di gobierno cu no por bisa cu e no tin cupo pa un mucha bay scol.
Nos ta kere den rebound schools y introduccion di “summer schools” caminda mester evita cu ta bay atende mayan cu dropouts. Esaki ta encera cu manera cu e maestro ta detecta cu algo falta cu e hoben por ehempel social, financiero of salud. Por tin un instancia of instituto cu por pone e hoben aden pa e haya e atencion directo y den un of dos siman e por reintegra den e klas sin cu e maestro a evita di dune atencion completo of cu atraves di “summer schools” e mucha por tin oportunidad pa e hoben por recapacita den e vak cu e ta zwaak den dje en bes di perde henter e aña. Ora cu ta inverti den futuro di hobennan e no ta costa placa. Nos di partido POR ta para pa adeltanto di e individuo y nos kier trece progreso pa cada ciudadano na Aruba.


text:
E yu-di-Kòrsou nobo mester ta rebelde!
E yu-di-Kòrsou nobo mester ta rebelde!
Komo hóbennan, trahando den e sektor di enseñansa,“youngprofessionals”, patriota i agentenan di emansipashon, nos no por laga esaki tambe pasa bai sin bisa nada. Ta un lástima ku ketu bai tin persona eksperensiá i studiá den nos komunidat ku ta bisa di ta stima Kòrsou i ku nan ta traha na su adelanto, i tòg ta uza e strategia pa manipulá i malinformá!.
Kiko ta independensia? Independensia ta ora un pais òf nashon no ta wòrdu dirigí dor di un otro pais, e mes por disidí totalmente riba tur su asuntunan di pais interno i eksterno. Independensia ta konkretamente ora otro paisnan ta rekonosébo komo estado independiente. Segun tratadonan internashonal tur pueblo rònt mundu tin derechi riba nan outonomia.
Pa nos di Kousa Promé ta inakseptabel ku ta keda mancha i trapa e derechi fundamental akí di pueblo di Kòrsou. Ta opvio ku lo mester kambia e rumbo preokupante ku Kòrsou ta bai aktualmente.
Kousa Promé, for di su inisio na 2012 a proklamá mediante Akademia Popular ErrolScoop, ku pa solushoná e problemanan den nos sosiedat strukturalmente, tin ku traha pa yega na un yu-di-Kòrsou nobo. I ta netamente den e liña di pensamentu akí Kousa Promé a bin ta traha i lo sigui traha tambe. Pa un dia Kòrsou yega na un otro status. Kousa Promé ta konsiente ku ta pueblo so por disidí esaki i no esnan ku ta dirigié. Riba Kòrsou ya un gran mayoria a pèrdè tur noshon pa loke ta norma, balor, desensia i òrdu i ta hustamente pa e motibunan akí Kousa Promé ta boga pa e yu-di-Kòrsou nobo.
E yu-di-Kòrsou nobo mester ta “rebelde”. Ta nos deber pa sigui e lucha sagrado heredá, pa eksigí rèspèt i libertat.E lucha heredá di indigenonan kurasoleño ku a lucha kontra invasornan spañó, katibunan kurasoleño ku a lucha kontra e kolonisadó ulandes, héroe i baluartenan manera entre otro Tula, Pedro Luis Brion, Carel Manuel Piar, Felis Chakuto, Wilson‘Papa’Godett, FrankMartinusArion i ErrolScoop, ku a eksigí libertat i rèspèt.Nos mester traha konsientemente riba un yu di Kòrsou emansipá, e yu-di-Kòrsounobo.Mester lucha pa konkistá nos identidat.
Ora nos ta papia di e yu-di-Kòrsou nobo Kousa Promé kemen: yunan di Kòrsou ku a base di esfuerso propio, trabou duru, trabou konhunto, estudio i formashon boluntario i formal a alkansá un nivel di pensa i anda ehemplar i positivo. Un persona ku tin rèspèt pa bida humano. Rèspèt pa tur persona di otro desendensia, otro religion, otro opinion, otro spesialismo, otro pensamentu, otro forma di biba i bida for di esun di dje. Un persona ku por biba den harmonia ku naturalesa i medio ambiente i ku tin apresio pa famia i relashonnan familiar.
E yu-di-Kòrsou nobo ku nos ke alkansá tin ku duna balornan manera union, rèspèt, toleransia i koperashon un lugá sentral den bida. Otro elemento importante ku e yu-di-Kòrsou nobo mester tin ta rèspèt pa herensia kultural, kultura i naturalesa, kerensia i kustumber. E ta akseptá i respetá tur otro yu di Kòrsou di tur desendensia i ta dispuesto pa uni pa adelanto di Kòrsou. E yu-di-Kòrsou nobo ta rechasá mentalidat di kangreu i tin orguyo propio, konfiansa den su mes, konfiansa den su pais i konfiansa den e futuro di Kòrsou. E mester tin apresio i rèspèt pa hende grandi komo portadó di konosementu di pasado i komo esun ku tin ku duna e punt’é kabuya bieu pa na dje konopá e nobo.
E yu-di-Kòrsou nobo ta dispuesto pa reklamá su derechi riba su historia, su presente i su futuro. E yu-di-Kòrsou nobo ta dispuesto pa rekonkistá su pais, Kòrsou. Ta e yu-di-Kòrsou nobo akí so por solushoná e situashon di Kòrsou. E ta esun ku realmente ta orguyoso i ta stima Kòrsou for di profundo di su kurason. Kousa Promé ta invitábo ban p’e yu-di-Kòrsou nobo.
Pasobra gobernashon di Kòrsou POR OTRO.
Giselle Inees-Rosalia
Relashonista Públiko Kousa Promé
D.r.p.d: drs. Rendel Rosalia,sra. Giselle Inees Rosalia, mr. dr. Rene Rosalia, sra. Josephienne Shcoop- Bazoer i sr. Victor Caldera.


text:
Ministerio di Asuntonan Social y Labor
Departamento di Labor y Investigacion
Aruba a keda gravemente afecta debi na e consecuencianan di e pandemia causa door di e virus COVID-19 (“coronavirus”). Mester a introduci hopi medida di prevencion y precaucion pa purba mitiga e contagio di e virus aki, cu consecuencia serio pa cu nos libertad di movimiento.
Un di e medidanan den cuadro di esaki ta evita aglomeracion di hende. E medida aki a trece gran consecuencia pa nos eventonan cultural, caminda mester a ahusta algun y mester a cancela otro nan temporalmente, tur pa evita mas brote of contagio di e coronavirus riba nos isla.
Un di e eventonan aki cu a cancela temporalmente ta nos dushi carnaval. Durante mas di 65 aña di existencia di Aruba su carnaval, ta prome biaha cu nos ta encontra nos mes cu un situacion asina delicado, cu ta e presencia di un virus asina contagioso, cu ta haci cu e celebracion aki, cu ta ancra den Aruba su cultura, no por tuma lugar.
Sinembargo, nos ta consciente cu si no tawata pa e virus, Aruba su carnaval lo a tuma lugar en grande, manera ta custumber. Tambe ta asina cu, apenas cu e situacion mundial permiti esaki y cu nos por bisa cu e situacion relaciona cu e virus a “normalisa” cu lo reanuda cu tur nos actividadnan cultural manera antes, sin excepcion.
Pa e motibo aki e dialuna despues di parada grandi di carnaval, cu e aña aki ta cay riba 15 di februari 2021, ta y ta keda wordo reconoci como un dia festivo


text:
KRALENDIJK – E relato di aña 2019 di Ministerio Públiko BES ta mustra ku islanan-BES ta keda atraktivo pa labamentu di plaka. Esaki a keda konfirmá un bes mas den e Imagen di seguridat OM BES 2018 (Veiligheidsbeeld OM BES 2018). Te ainda ta usual ku ta hasi pago kèsh di sumanan grandi. Tin hopi posibilidat pa hasi invershon (por ehèmpel propiedat inmóvil i horeca)
kaminda no ta hasi (hopi) pregunta difisil. E konsientisashon di labamentu di plaka di algún instansia ku tin e deber di mèldu esaki no ta desaroyá sufisiente òf ta organisá na un luga muchu leu.
Den 2018 tabatin 10 petishon pa ayudo hurídiko dor di OM di Hulanda pa OM BES di kual 5 tabata relashoná ku labamentu di plaka. Na 2019 tabatin 21 petishon, di kual 11 tabata relashoná ku labamentu di plaka. Banda di esaki, si ta trata di labamentu di plaka, OM BES a trata petishon di ayudo
hurídiko di Merka i tambe di Slovenia.
Pa motibu ku e tema ta di prekupashon grandi den Karibe Hulandes, den e próksimo añanan, OM a haña fondonan èkstra den presupuesto pa un fiskal ku ta trata e tema di labamentu di plaka i un trahadó atministrativo. Resientemente huntu ku iCOV (infobox voor crimineel onverklaarbaar vermogen) a hasi un inisio pa lanta un iCOV-BES. Tambe a keda organisá ku den 2020 por prepará reshèrshinan finansiero serka polis. Banda di esaki, partnernan den e kadena hudisial kier instalá un plataforma pa
por interkambia informashon.


text:
Bo situashon privá tin influensia riba bo penshun. Ora di kambionan ta importante pa bo para ketu na e konsekuenshanan pa bo penshun.
- Kasamentu
- Yunan
- Divorsio
- Mudansa
- Fayesimentu
Kasamentu
Bo ta bai kasa promé ku e edat ku ta duna derecho riba AOV? Bo partner e ora ei ta haña derecho riba un penshun di famia ora bo fayesé.
Yunan
Si bo haña yu bo no mester mèldu esaki na e fondo di penshun. Nasementu di un yu no tin influensia riba bo penshun. Si bo fayesé bo yunan bou di sierto kondishonnan por tin derecho riba un penshun di huérfano. Si bo fayesé, e fondo di penshun ta tuma kontakto ku bo famia.
Divorsio
Si bo matrimonio terminá, bo èks partner tin derecho riba e penshun di famia ku a keda akumulá durante di e matrimonio. Esei yama penshun di famia partikular. Despues ku bo fayesé bo èks partner ta risibí e penshun di famia partikular. Bo por regla esaki otro durante di e matrimonio pa medio di akta notarial. Ora di divorsio bo por kombení otro pa medio di e veredikto di divorsio duná pa hues. Mèldu bo divorsio por eskrito serka e fondo di penshun. Bo mester presentá e palabrashonnan hasí formal (kombenio di divorsio).
Mudansa
Duna e fondo di penshun di konosé semper por eskrito di bo mudansa. E direkshon bo ta haña bou di kontakto.
Fayesimentu
Si bo fayesé, bo famia semper mester notifiká esaki por eskrito na e fondo di penshun. Mas tokante di esaki bo ta haña bou di fayesimentu.
Bonaire
Kaya General Carlos Manuel Piar #5, Bonaire
T +599 717 09 84
E info-bonaire@pensioenfonds-cn.com
Habrí di:
08.30 – 12.00 uur
i di 13.00 – 16.00 uur
Sint Eustatius
Mazinga Square, Oranjestad, Sint Eustatius
T +599 318 32 18
M +599 416 68 60
E info-statia-saba@pensioenfonds-cn.com
Habrí di:
08.00 – 12.00 uur
Saba
Kaya General Carlos Manuel Piar #5, Bonaire
T +599 416 68 60
E info-statia-saba@pensioenfonds-cn.com
Preguntanan has frekuente
Mi mester mèldu mi mes pa e areglo di penshun?
Di kon un oumento ta importante pa mi penshun?
Mi ta outomátikamente sigurá pa penshun di partner pa mi partner?
Was mas pregunta frekuentemente hasí >>


text:
Oranjestad-Ya ta un siman cu Aruba a wordo confronta cu e crisis financiero y constitucional mas serio den historia di nos pais, y ta un siman desde cu ningun hende sa paradero di Mike Eman, prome minister di e pais aki.
Tin hopi speculacion entorno su desaparicion. Rumornan ta indica cu el’a biaha, sea pa Brasil pa wak football of pa Hulanda. Sinembargo informacion fededigno ta mustra cu na Hulanda nan no kier wak e mas. Hulanda a perde tur clase di confiansa den Mike Eman, y nan kier atende cu Juan David Yrausquin awor.
Rumornan hopi mas persistente ta indica cu Mike Eman lo a sufri un of otro breakdown y mester a wordo interna den un clinica na Colombia.
Cualquier cu ta e caso, ningun hende ta dunando informacion di locual cu ta pasando na Aruba. Nos ta para na un crisis constitucional den cual Gobernador a nenga di firma e presupuesto, un crisis ocasiona pa Mike Eman y AVP. Nan kier tira culpa riba gobierno di Hulanda y riba Gobernador, pero nan mester busca e eror serca nan mes, pasobra ta nan a malgasta tur placa di pueblo.
Fraccion di MEP mirando e silanecio cu ta reina, a pidi Presidente di Parlamento Marisol Lopez-Tromp pa yama un debate cu caracter di urgencia, pa ministernan Mike Eman y Juan David Yrausquin bin duan cuenta na Parlamento di kiko ta pasando y con nan tin pensa di saca nos di e crisis aki. Ta di spera cu e presidente di parlamento e biaha aki si hasi su trabou manera debe ser, y yama e reunion aki mas pronto cu ta posibel.


text:
Pasadia Mi Amparo a habri su portanan promé di òktober 1982 den e edifisio di Huize Welgelegen. Pasadia Mi Amparo a kuminsá ku organisashon di aktividat pa 5 hende grandi, pero den un periodo kòrtiku e demanda pa esaki a krese enormemente, ku a pone ku e sentro di pasatempu diario akí tabata obligá pa muda promé di òktober 1987 pa e edifisio di e Theresiaschool di ántes. Na e momentu akí Pasadia Mi Amparo tin un kapasidat di 70 hende grandi pa dia.
E kas Richardushuis tambe ta ofresé pasadia pa grandinan. Pasadia Mi Amparo i Pasadia Richardushuis ta adekuá pa hende grandi for di 60 aña, ku pa motibu di sirkunstansia den dia ta nan so na kas òf tin nesesidat pa kuido i aktividat. For di promé di febrüari 2012, Pasadia Mi Amparo ta disponé tambe di un departamentu sikogeriátriko, yamá Elsio Felisia.
Meta di e pasadia ta dunamentu di asistensia paramédiko, konseho, guia, aktividat i kuido pa klientenan di 60 aña i mas bieu durante oranan di dia. Pasadia Mi Amparo i Richardushuis ta purba saka grandinan for di nan isolashon i asina mantené nan salú stabil. Di e manera aki e hende grandi ta keda biba mas tantu posibel den su mes ambiente.


text:
Konsekuensia di violensia domestiko serka muchanan i muhernan na estado
Hopi biaha parehanan tin problema i esaki ta wordu expresa di tal manera cu no ta bon pa e yunan. E problema ta bira un pleitamentu (abusu verbal) of violensia fisiko.
Muchanan cu ta wordu lanta den un area cu tin violensia domestiko, por sufri di konsekuensianan grandi pa e muchanan cu ta awor den e situashon aki i tambe tin konsekuensianan pa den nan futuro. Aunke cu e mucha mes no ta wordu maltrata, pero si ta un testigu di e violensia domestiko. Hende muhernan na estado cu ta den un relashon cu tin violensia domestiko mester tene na kuenta cu pa e yu cu no a nanse ahinda tambe tin konsekuensia.
Aki nos ta menshona un par di konsekuensianan pa muchanan cu ta biba den un kas cu violensia domestiko:
- Muchanan ta isola nan mes for di otro muchanan of nan mes ta bira violento
- Muchanan lo tin di haber cu relashonan cu otro hende cu lo no ta bon i nan lo tin problema pa eduka nan mes junan despues.
Muchanan cu ta biba den un kas cu tin violensia domestiko por tin un aktitut pa cu hendenan den nan bisindario dor di:
- Ta agresivo
- Uso di alcohol of droga
- Ta ter otro mucha
- Tin trastorno den nan aktitut
- Por ta kruel cu animal
- Tin un aktitut desobedeciente
- Tin un komportashon destruktivo
Muchanan cu ta biba den un kas cu tin violensia domestiko por tin un aktitut problematico basa riba algu internal. Manera nan lo desaroja lo siguinte:
- Angustia
- Ferdriet
- Nan ta pasivo
- Nan no tin konfiansa den nan mes
- Nan no tin balor propio
- Sinti nan mes kulpabel
- Riesgo di suisidio
- Tin majoria biaha problema pa sinja i consentra
- Muchanan por bira na edat mas haltu kulpabel di violensia domestiko
Hende muhernan na estado cu ta biba den un kas cu tin violensia domestiko mester tene na kuenta ku esaki tin konsekuensia tambe pa cu e yu cu no a nanse ahinda. E stress cu e mama ta experensia durante e violensia tin konsekuensia pa e desarojo di e yu prome cu e nanse i despues cu e nanse. E yunan lo por krese cu un desarojo cu lo por ta atrasa i lo por desaroja problemanan den aktitut i tin problemaman mental.
Si parehanan tin un problemata mihor pa papaiele(sin bos haltu) na un manera sin cu e mester bira un pleitamentu of transforma den un akto di violensia. Papia cu otro kaminda e muchanan no tei, paso nan tambe ta sinti e fibrashonan cu bosnan ta manda ora bosnan ta papia i esaki por hasi e muchanan intrakil. Bo a ripara cu bo yu ta mustra un aktitut cu por ta resultado di violensia domestiko? No warda pa tuma kontakto cu bo dokter di kas pa wak unda e por referi bo na dje. Of tuma kontakto cu un organisashon cu por judabo.
Si bo ta un hende muher of hende homber cu ta biba den un kas cu tin violensia domestiko(violensia verbal fisiko of emoshonal) anto bo no sa kon bo por sali for di esaki? Miedu tin bo paralisa? Buska un organisashon cu por judabo. NO TENE BERGUENSA. Lamentablemente bo no ta bo so. Tin mas hende cu ta pasa den mesun kos cu bo. Si bo ke konta nos kiko bo ta pasando aden i bo ke pa nos post bo historia? Laga nos sa esaki.


text:
ORANJESTAD – Cuido di salud di e cuidadano a bai atras considerablemente, y e confianza den nos cuido di salud ta menos. Nos institutonan cu mester brinda servicio di salud ya no por cu e demanda debi na cresemento di nos poblacion. E realidad cu nos ta bibando aden awor ta cu un paciente mester warda varios luna pa haya cita cu su specialista, y algun no ta logra warda asina tanto y ta perde e lucha cu nan malesa prome cu e dia di nan cita yega. Un pacient mester warda hopi tempo pa por hasi un MRI, y mientras tanto si e tin un malesa, esaki ta sigi avanza, y talves pa dia e hasie e MRI, ya ta laat.
Pa MEP no tin prijs riba salud di hende y sigur no riba bida di hende. Nos ta conciente cu un pais cu ta respeta su mes, mester brinda un cuido di salud digno na su cuidadanonan, y cu esey nos ta compromete: mehora e calidad di cuido pa un y tur. Pesey nos ta propone e siguiente solucionnan:
SOLUCION pa problemanan den cuido di salud:
- Mester bin mas dokter di cas y specialista pa cada ciudadano haya e oportunidad di un atencion medico specialisa y rapido, y mester mehora e comunicacion entre dokternan y specialistanan na Aruba. Tambe soluciona e problema di nos studiantenan di medicina cu ta studia den regio cu nan diploma no ta wordo reconosi
- Equipa y enforsa e departamento di “Inspeccion” pa garantisa un bon nivel di calidad di cuido y implementa standardnan halto den e calidad di e cuido medico
- Amplia e cantidad di enfermeronan y persona cu ta traha den e area di cuido, y brinda nan condicionnan di trabou atractivo
- Mas Centro Medico y di Diagnostico riba nos isla pa duna asistencia medico imediatamente, cuminsando cu upgrade Centro Medico San Nicolas y hasi’e un hospital; riba termino largo mester tin un Centro Medico y di Diagnostico den cada districto, cu posibilidad di hasi dialisis y asina trese e cuido medico mas serca di e ser humano. E prome di e centronan aki mester bin den e area central di Aruba, e area di Paradera/Santa Cruz
- Restructura costo di cuido di salud y modifica e sistema di AZV, caminda ta necesario ta baha gasto, pero esaki no por afecta e calidad di cuido di salud di e ser humano y cambiando e enfasis na cuido di salud curativo pa cuido di salud preventivo
- Maneho responsabel riba uso di remedi generico y no-generico den caso di pacientnan cu malesa cronico, cu mester hasi uso di remedinan no-generico pa asina garantiza e salud di nos poblacion den 15 aña y mas.
- Separa cuido di salud di adultonan mayor di cuido di salud general
Nos compromiso ta pa mehora calidad di cuido di salud, y riba salud di hende, ni riba bida di hende tin un prijs, segun lider di MEP Evelyn Wever-Croes.


text:
Sr. Alberto Kock
Mi no a muri. Ta pesey mi no a bisa ayo. mi a a djis habri mi halanan y bula bai keiro. Boso a keda atras....
Secretario General di MEP, Endy Croes: Parlamentarionan di AVP ta Parlamentario di Panlefi
Secretario General di MEP ta preocupa cu a descubrimento di e investigacion cual a produci 22000 pagina en total. Despues cu fiscalnan a presenta...
Lider di AVP, mr. Mike Eman: Gabinete Wever Croes ta ranca placa for di...
āNingun sector ta scapa for di e racha di medida den pakete di Gabinete Wever Croes pa 2023. Locual nos ta wak ta cu...
Parlamentario Marco Berlis (MEP): Mocion pa mantencion structural y compra di un planta nobo...
Diahuebs 24 di November Parlamento tabata tin e reunion publico pa trata e presupuesto di TPEF 2022. Mientras a trata e Ley aki, e...
Lider di AVP, mr. Mike Eman: Cinco AƱa di Gabinete Wever-Croes: 50.000 ciudadano sufriendo...
āDespues di 5 aƱa di gobernacion di Gabinete Wever Croes, 5 aƱa di medida, cortamento di salario, indexering freeze y aumento dramatico di costo...
Rudy Lampe (Red Democratico): Partido ReD ta duda si MEP ta bay haci algo...
MinPres a declara pa di tantisimo biaha na Parlamento cu ainda e rapport di CAD tocante Arubahuis y ex GevMin Besaril no ta cla,...
FraccionĀ di AVP a insisti pa scucha gremionan; Relaciona cu pakete di medida di GabineteĀ Wever...
Fraccion di AVP den Parlamento di Aruba a entrega un peticion pa un reunion publico (openbare bijeenkomst) cu gremionan sindical, comercial y ATA pa...
Minister Endy Croes (MEP): Durante conferencia di prensa na Boardwalk na Malmok, a lansa...
Dialuna ultimo durante conferencia di prensa Ministerio di Deporte, Ministerio di Turismo y Aruba Tourism Authority a lansa QR FIT. Un proyecto innovativo y...
Clifford Heyliger (AVP): E berdad tras di maneho di Utilities Aruba
Mi a tuma nota di Utilities su comunicado tocante e peticion cu VWI a entrega pa haci un investigacion na Utilities na Ministerio Publico....
Parlamentario Marco Berlis (MEP): Radar nobo y bon cooperacion entre departamentonan hudicial ta dal...
Siman pasa nos por a tuma nota di un noticia unda den oranan di marduga di diaranson november 23 2022, radarnan nobo di pais...


text:
Descargar WWE Cruiserweight Classic Temporada 1 Episodio 10 Ingles Descargar WWE Cruiserweight Classic Temporada 1 Episodio 10 Ingles Disfruta y...
Crusierweight Classic
Descargar WWE Cruiserweight Classic Temporada 1 Episodio 9 Ingles Descargar WWE Cruiserweight Classic Temporada 1 Episodio 9 Ingles Disfruta y...
Descargar WWE Cruiserweight Classic Temporada 1 Episodio 8 Ingles Descargar WWE Cruiserweight Classic Temporada 1 Episodio 8 Ingles Disfruta y...
Descargar WWE Cruiserweight Classic Temporada 1 Episodio 7 Ingles Descargar WWE Cruiserweight Classic Temporada 1 Episodio 7 Ingles Disfruta y...
Descargar WWE Cruiserweight Classic Temporada 1 Episodio 6 Ingles Descargar WWE Cruiserweight Classic Temporada 1 Episodio 6 Ingles Disfruta y...
Descargar WWE Cruiserweight Classic Temporada 1 Episodio 5 Ingles Descargar WWE Cruiserweight Classic Temporada 1 Episodio 5 Ingles Disfruta y...


text:
Profesor Ryçond Santos do Nascimento ta hopi agradecido pa e apoyo cu el a bin ta ricibiendo for di studiantenan di Universidad di Aruba.
El a splica cu na 2016 el a promoveer y el a wordo recomenda pa haya e puesto di âHoofdmedewerkerâ na Universidad di Aruba. Pero e Rector a wanta e proceso aki den henter 2017, pa cual el a dicidi di solicita pa un puesto similar cu no tabata igual cu e tema riba cual el a âpromoveerâ.
Pa esaki tabatin e entrevista di solicitud dia 24 october, pero e Rector a cambia e âfunctie-eisenâ dia 7 di november. Pues a hisa e exigencianan pa e posicion, pero di un forma cu ningun hende eynan lo cumpli cu esakinan. Ni esnan cu ta ocupa e funcion aki den e diferente otro facultadnan. El a dicidi di keha e asunto na College di Curator, pero nan no a haci nada pa esaki. Na mei, 2018, el a entrega un keho cerca Minister (Constitucion ta dunâe e derecho aki).
E ta haya cu Universidad a purba di tur forma pa stroba su persona pa promove y stroba un proceso husto na Corte. Na januari, 2018 a bay LAR pero no a haya e documento sino te na luna di mei, den cual ta comproba claramente cu e exigencianan a wordo cambia.


text:
“Cu e logro aki, Lotto pa Deporte ta sali gana. Nos hobennan deportista ta sali gana. Aruba ta sali gana”
Prome Minister Evelyn Wever-Croes, despues cu Aruba a pasa den temponan hopi dificil, durante su discurso dirigi na pueblo di Aruba diadomingo ultimo, a anuncia noticianan y desaroyonan positivo cu ultimo dianan a pasa pa nos pueblo.
Un desaroyo hopi positivo den e ultimo dianan aki, ta e anuncio cu a logra cambia e acuerdo relaciona cu e entradanan di e loterianan di Lotto pa Deporte. Di tur e ganashi di e loterianan di Lotto pa Deporte antes 8.25% tabata bay Canada. Pero desde 2011, e areglo a wordo cambia y 23.5% ta bay Canada, y e resto tabata keda Aruba.
Asina den e añanan 2011 pa 2020 ,104 miyon a bay Canada y 34 miyon so a bay den deporte na Aruba. Lamentablemente, esaki a stroba hopi mucha y hoben deportista pa bay den exterior pa competi, of mester bende rifa den solo pa logra cera e cen pa nan competi den exterior. E acuerdo awor lo wordo cambia den net contrario, 8.25% ta bay Canada y e resto ta keda Aruba pa wordo inverti den deporte na Aruba y den deportistanan di Aruba. Esaki ta un gran logro pa Lotto pa Deporte, pa nos hobennan deportista y un gran logro pa Aruba en general.
E logro aki, mester wordo considera uno importante, impactante y historico. Esaki ta muestra cu ora cu di berdad ta traha duro cu dedicacion y determinacion, ta logra cosnan grandi. Desde inicio di Gabinete Wever-Croes I na 2017, a encontra retonan riba e tereno di deporte. Minister di Deporte e tempo ey, Dangui Oduber, a lucha hopi duro pa duna deporte e luga cu e merece mientras cu a pasa den hopi reto den temponan no facil. Pero pa Minister Oduber, deporte tawata tin un prioridad hopi halto.
Despues den gobernacion di Gabinete Wever-Croes II, Minister Endy Croes tawata tin e mesun Deseo aki pa Aruba. Cu Disciplina el a sigui traha riba e proyecto pa rescata Lotto bek. E no a laga nada stroba su Dedicacion pa logra. Y cu e Determinacion di tur dia, Minister Endy Croes a logra. Cu e logro aki, Lotto pa Deporte ta sali gana. Nos hobennan deportista ta sali gana. Aruba ta sali gana. Pabien Aruba.
“Cada hoben deportista ta un hoben menos riba caya. Cada hoben deportista ta un hoben cu ta bay haci cosnan grandi pa su pais”, Prome Minister e enfatisa.


text: Diamars mainta trempan un persona a reporta na Polis cu tin varios huls haya riba caminda di Caya Betico Croes banda di ex setar store di biaha a despacha unidadnan policial. A cera full e caminda pa investigacion tuma luga hunto cu recherché y departamento forensico. A presencia di basta pion poni di cual ta mustra cu basta tiro a keda di los, mas di 10 huls ta mustra lo a keda haya abou. No sa cuanto mas por tabatin debi cu traficacion di auto y tirenan cu por a pasa riba mas, pero esei ta e cantidad cu por a mira a keda piki riba caminda.


text:
Mashin pa slais belèg
Te ku algun dékada pasá na Kòrsou tabatin reglanan no-skibí pero estrikto tokante relashonnan. Un relashon amoroso por a dura solamente seis luna. Despues di esei, e hòmber tabatin ku tin un kas kla pa su brùit. Si esei no tabata e kaso, nan tabata tin ku separá. Te dia di awe hopi hóben kurasoleño ta biba ku nan mayornan te dia nan kasa – eksepto ora nan bai afó pa bai studia.
Durante un workshop, un partisipante a konta nos lo siguiente:
“Mi tata su kas tabata na Bandariba. E kas tabata di mi wela. Promé ku mi mayornan a bai biba den e kas despues ku nan a kasa, e kas tabata un panaderia kaminda nan tabata bende belèg i keshi. Mi a haña esaki den un kaha dia nos a drenta den e kas. Mi mama tambe a us’é un tempu. Despues a kuminsá usa mashinnan moderno. Mi tata por a permití su mes e teknologia nobo paso e tabatin un bon trabou na Shell.”


text:
Bo preguntanan tokante Meditashon TrasendentalQ: Kuantu tempu e ta kita for di mi día?
A: Binti minüt, dos bia pa día. Hopi bia por akomodá esaki sin realmente kambio di rutina. Mas aleu hopi bia hendenan ta haña ku e energia ekstra i klaridat ku nan a gana for di Meditashon Trasendental en realidat ta laganan skapa tempu.Q: Tur hende por siña? Ami no por tene mi mente ketu.
A: Tur hende por praktiká Meditashon Trasendental. E téknika ta laga aktividat di e mente trankilisá di un forma natural te ora e keda ketu, pero tòg kla-kla lantá. E ta asina simpel.Q: Lo tuma hopi tempu promé mi kuminsa haña benefisio?
A: Nò. Benefisionan a largo plaso di meditashon regular ta akumulativo, pero meditadornan nobo hopi biaha ta nota ku nan ta mustra i sinti mihó kasi inmediatamente.Q: For di unda Meditashon Trasendental a bini?
A: E konosementu di Meditashon Trasendental a keda tené bibu i puro den e tradishon Védiko di India, e tradishon di konosementu mas bieu na mundu. Maestronan Védiko a pasa e konosementu aki di generashon pa generashon durante miles di aña.
Mas o menos 50 aña pasá, Maharishi – representante di e tradishon Védiko den nos era – a introdusí Meditashon Trasendental na mundu, i a restourá e konosementu i eksperensia di estadonan mas haltu di konsiensia na e momentu krítiko aki pa humanidat. Ora ku awe nos duna lès di Meditashon Trasendental, nos ta mantene e mesun preseduranan ku semper nan a huza pa efektividat máksimo.
A: No. Nò. Hendenan den posishon ku ta karga responsabilidat ku kuminsa ku Meditashon Trasendental ta ripará ku eliminashon di strès ta duna nan klaridat, perspektiva i vigor. Pa no menshoná e hopi benefisionan di salú i mihó relashon ku amigu i famia.Q: Lo mi tin ku studia hopi?
A: Di niun manera. E práktika di Meditashon Trasendental no ta eksigí esfuerso intelektual. Lo splika durante e kurso tur loke bo mester sa den un lenguahe simpel.Q: Lo e interferí ku mi kreensia eksistente?
A: Nò. Meditashon Trasendental ta un téknika simpel ku ta yuda relahá, ta aliviá strès i ta duna energia físiko i mental. E práktika no ta den konflikto ku niun kreensia eksistente, religion òf di otro manera; i tòg na mes momentu hopi bia hende ta haña ku meditashon regular ta duna klaridat i perspektiva di nan aspirashonnan di mas haltu.Q: Mi tin historial di un mal salú. Mi por meditá sin peliger?
A: Si, e ta kompletamente fuera di peliger. Klaro, si bo ta tuma tratamentu médiko nos ta rekomendá pa bo sigui tuma konseho di bo dòkter.
Insidentalmente, un kantidat grandi i kresiente di profeshonal di salú ta tantu praktiká Meditashon Trasendental komo rekomend'é na nan pashèntnan.
E benefisionan pa salú ta di gran alkanse i a keda eksaminá rigurosamente den literalmente sentenares di publikashon prestigioso médiko.
A: Apsolutamente! De fakto mas okupá nos bira, mas importante ta pa nos tuma tempu pa sosegá di un manera apropiá – pa rekargá nos bateria.


text:
REGISTRA UN DJÒP KOMO ORGANISASHON SOSHAL…
Fundashonnan, kasnan di kuido, skolnan i asosiashonnan paga tinu!
Esaki ta bo chèns pa logra kaba un djòp i buska boluntarionan nobo i tambe hasi hopi promoshon positivo pa boso organisashon.
Drecha boso fèlt di bala, surti tur boso material, fèrf e sentro di bario òf sali dal un keiru ku boso hende grandi.
Partisipashon ta fasil!
Inskribí boso djòp riba e wepsait aki promé ku 19 di mart 2021.
Asina personanan interesá por registrá pa bin duna man na boso organisashon.
https://www.bondoet.com/cw/content/registr-un-dj-p
…OF PARTISIPÁ KOMO BOLUNTARIO
Bo ke pone man na obra un dia (òf parti di un dia) pa yuda un fundashon, sosiedat òf instituto di kuido?
Ban traha huntu den BON DOET ku amigu òf ku henter bo famia. Bo ta siña konosé trabou boluntario i bo ta yuda un organisashon hasi un bon obra. Anto bo por konta ku un bon ambiente tambe!
Kuminsá buska for di febrüari 2021 un bunita djòp den bo bario, i inskribí.


text:
KRALENDIJK – Instituto di deporte di Entidat Públiko Boneiru Indebon a ranka sali ku enkuentronan deportivo pa skol básiko ku partisipashon di mucha muhé i mucha hòmber.
E skolnan partisipante ta Kolegio San Luis Bertran, Skol Ámplio Papa Cornes, Kolegio Strea Briante, Kolegio San Bernardo, Kolegio Rayo di Solo, Kolegio Kristu Bon Wardador, Skol Básiko de Pelikaan i Skol Básiko Aquamarin.
E deporte ku a kuminsá kuné ta futbòl. E enkuentronan deportivo ta tuma lugá den stadion na Playa i na tereno di ATC na Tera Kòrá. E weganan ta tur djamars i djaweps kuminsando 15.00 or i nan ta terminá 17.00 or. Final ta 16 di desèmber 2021 den stadion di Playa.
Interinsular
Pa luna di yanüari 2022 lo kontinuá ku wega di vòlibòl, atletismo, pinpòn, ahedres, dam, trèfbal i slagbal.Tur e weganan akí ta pa preparashon pa weganan eskolar interinsular ku lo bai tuma lugá na aña 2023 entre islanan ABC.


text:
triathlon
-
News
Glennon Eights lo sigui curso ICECP
Coach Glennon Eights lo sigui e curso di International Coaching Enrichment Certificate Program. E curso di ICECP program ta wordo…Read More »
-
Buenos Aires 2018
Giannon a competi den e internacional team
Bon prestacion di tri-atleta Giannon Eights den e internacional team na Buenos Aires 2018. Den temperatura tabata 13 grado celius,…Read More »
-
Buenos Aires 2018
Entrevista cu Giannon y Nico
Entrevista cu tri-atleta Giannon Eights y su coach Nicolas Robert riba e experencia y prestacion di e hoben Eights den…Read More »
-
Buenos Aires 2018
Giannon a competi na Buenos Aires
Bon experencia Olimpico na Buenos Aires pa hoben tri-atleta Giannon Eights E hoben tri-atleta tambe a mira accion dialuna mainta…Read More »
-
Barranquilla2018
Triathlon a participa na Barranquilla2018
Atleta di Triahtlon, Renze Postma y Coach Nico Robert ta conta di e competencia na e Weganan Centroamericano y Del…Read More »
-
Barranquilla2018
Renze a start awe na Puerto Velero
Triathlon su turno a yega awe y Renze Postma tabata cla pa competi na Puerto Velero den e Weganan Centroamericano…Read More »
-
News
Gianon a sali pa Uruguay
Tri-Atleta prospecto Giannon Eights a sali pa un competencia di Suramericano di Triathlon na Montevideo, Uruguay. Diaranzon e hoben tri-atleta…Read More »


text:
Dia 26 di sèptèmber 2022 Tourism Corporation Bonaire (TCB) a organisá su di dos Bonaire Tourism Summit anual na Courtyard by Marriott.
Durante e kumbre TCB a konta tokante su vishon, su akshonnan i su strategia pa desaroyo turístiko ku un presentashon na enkargo di Miles Mercera, direktor di TCB. TCB a presentá un bista general di e situashon aktual, e resultadonan i e planifikashon di Boneiru pa aña 2023. Tambe TCB a duna un bista adelantá di e prestashonnan pa wenter 2022/2023.
Miles Mercera: ‘E input ku nos a risibí di e sektor públiko-privá di turismo a inspirá mi. Den un intento pa sinkronisá nos strategia pa aña 2023, e tipo di seshonnan akí ta yuda nos bini den kontakto ku nos stakeholdernan di mas importante riba tereno di turismo. Desaroyo di turismo sostenibel ta un aporte di nos tur i TCB ta rekonosé e importansia di kompartí i risibí e fitbèk i input nesesario pa alkansá nos potensial turístiko’.
Diputado di Desaroyo Ekonómiko i Turismo, sr Hennyson Thielman, a yama tur presente bon biní i a pone énfasis riba importansia di dedikashon di henter e industria pa inklushon di nos komunidat. ‘Pa medio di tuma mas hende lokal den servisio pa sektor di turismo i alabes hisa e sueldo mínimo, ta alsa no solamente kalidat di bida di nos poblashon lokal, pero e ta kontribuí tambe na loke nos bishitantenan ta eksperensiá. Di nos banda nos ta bai invertí den formashon i treinen.’
Durante e kumbre e agensia ofisial di TCB, Dunn&Co di Tampa, Florida, a duna un bista general di e proseso di ‘rebranding’ di nos isla, di su reposishonamentu i desaroyo di identidat te e planifikashon di kampaña i medionan di komunikashon. Nan a revelá tambe e pensamentu tras di e wèpsait nobo di nos isla i e strategia di ‘digital-first social media’. ‘Tabata un tremendo eksperensia pa yuda Boneiru den strukturashon di un plataforma nobo di komunikashon, pasobra e isla akí ta realmente lo mihó ora ta trata di eko-turismo’, segun Troy Dunn, presidente i direktor komersial di Dunn&Co. ‘Nan outentisidat di marka ta reflehá su mes den tur loke nos ta hasi pa informá mundu tokante nan dedikashon na e ekilibrio importante entre naturalesa humano i Mama Naturalesa.’
Despues ku resientemente a anunsiá Boneiru su rekonosementu komo Kapital Kulinario di mundu, sr Erik Wolf, direktor i fundadó di World Food Travel Association, a papia tokante Boneiru su strategia kulinario pa futuro. Sra Stephanie de la Hera, kende ta representá Boneiru pa Diamond Public Relations (e ofisina di relashonnan públiko di Boneiru) a mustra un bista general di e esfuersonan ku durante e aña akí nan a hasi te ku awor i di e resultadonan i trèntnan pa aña 2023. Nan a pone énfasis tambe riba nos strategia di relashonnan públiko komo destinashon pa e lunanan binidero.
E kumbre a yama bon biní tambe na sr Sander Langeveld, Liaison na Oropa pa Tourism Corporation Bonaire, kende a presentá un bista general di e prestashonnan di merkadeo na Oropa (Hulanda, Bélgika i Alemania) i a splika mas tokante e perspektiva riba término largu pa e merkado oropeo. Sr Maarten van der Scheer, direktor di Bonaire International Airport a revelá djis un tiki tokante futuro di Bonaire International Airport (Flamingo Airport) i nan prioridatnan di mas importante.
Na final di e dia tabatin un Tourism after 5 Cocktail Hour ku ENNIA a organisá pa klousurá e Bonaire Tourism Summit.
Komo parti di e Bonaire Tourism Summit TCB ta organisá tambe un seminario spesial ku seshonnan interaktivo di ‘breakout’, kaminda mundu empresarial por partisipá i duna input pa inisiativanan di merkadeo pa Boneiru pa aña 2023.
TCB ke gradisí tur partner manera BONHATA, BHG, BIA i OLB ku a sostené i partisipá na e kumbre.
Si bo a pèrdè e Bonaire Tourism Summit, bishitá e página di YouTube di TCB ‘Bonaire Island’ pa e livestream video.


text:
—Cuerpo Policial ta informa—
Homber deteni pa menasa di morto di un funcionario di inmigracion
Un rato pasa recherchenan di Oranjestad (DAR1) ariba orden di Ministerio Publico a detene na su cas na Kustbatterij e homber di inicialnan A.Y.L. naci na Republica Dominicana di 35 aña di edad pa menasa di morto di un funcionario di inmigracion.
Mesora ela wordo hiba warda pendiente di mas investigacion.
Pa Cuerpo Policial por resolve mas caso cooperacion y informacion di pueblo di Aruba ta hopi importante, pesey nos ta pidi si bo tin cualkier informacion yama nos tiplijn: 11141. Nos ta garantisa cu bo ta keda anonimo.


text:
Recientemente Minister di Asuntonan Economico, Comunicacion y Desaroyo Sostenibel, Geoffrey Wever a haci un bishita na Aruba Aloë Balm N.V. Durante un recorido di e plantacion y tambe e fabrica, Minister Wever a haya un splicacion amplio di gerente di Aruba Aloë Balm N.V. di e historia di e empresa, e manera con e empresa a crece y ta sigui crece. Tambe a duna un splicacion di e proceso di produccion. Minister Wever a keda impresiona cu e nivel di profesionalismo y calidad cu e compania ta desplega, y asina tambe con nan ta exporta un cantidad grandi di producto nan “Made in Aruba”.
Na 2020 Aruba Aloe Balm N.V. a cumpli 100 aña di existencia y atraves di decreto royal a haya e honor pa hiba e nomber “Royal Aruba Aloe”, haciendo e empresa local aki, e promer den Caribe Hulandes pa hiba e titulo aki.
“Ta bunita pa mira un empresa local, cu un historia comercial Arubiano unico”, segun Minister Wever.Mirando cu ta trata di empresarionan local, cuminsando cu famia Eman na 1890, cu a haci Aruba un di e exportadornan di Aloë mas importante na mundo y awe ainda ta existi y ta innovando nan productonan continuamente y tin presencia internacionalmente. Aloë ta parti di e historia comercial di Aruba y den pasado a forma un fuente di entrada significante pa hopi famia Arubiano y pa e motibo ey tambe ta forma parti di escudo di nos pais.
E bishita di Minister Wever na Royal Aruba Aloë ta forma parti di varios bishita na productornan y exportadornan local den e cuadro di stimula produccion y exportacion local. Mirando nos dependencia riba importacion, Minister Wever kier stimula mas produccion local, tanto pa e mercado local, pero tambe pa exportacion, asina tambe por reduci e dependencia riba productonan di afo. Ta pa e motibo aki ta importante pa compronde con nos como gobierno por asisti empresanan cu legislacion y un maneho cu ta facilita y stimula mas produccion local y exportacion, haciendo e bishitanan aki hopi importante.
Minister Wever a keda satisfecho y kier gradici Royal Aruba Aloë pa e experiencia y experticio comparti.


text:
Calabas/Kudawecha – E prome torneo di domino n’e unico Domino Square Garden na mundo, esta 99 Bar & Restaurant na Calabas, a caba c’un sla duro p’e team di Sero Blanco! E team recien forma, PARIBA LEGENDS, a yega vacuna, cu mondkap, y cu chip manda den brasa cu tur seña necesario. Ken ta para tras di e tecnologia nobo aki? Cua forsa siniestro por a pensa un plan asina? Un investigacion cortico a mustra cu nada menos Snor Perezta tras di menasa nobo aki den arena di domino.
TEAM SERO BLANCO “didn’t stand a chance”! Den prome ronde nan a bay atras cu score di 11 – 6. Ainda por tabata tin speransa. nan a acerca un guy den publico pa yuda nan, un guy den mundo di domino conoci como “Conar The Barberian”, pero e guy aki a contesta Team Sero Blanco cla y raspa bisando nan “Grow Up, M.”! Wel wel, cos un sigui mucho bon p’e team di “White Hill”… sin piedad, e team di pariba a sigui suta te cu nan a pasa linea recta p’e score final di 21 – 9!! Un golpi mortal pues p’e ego di “Witte Heuvel”!
E team nobo aki, PARIBA LEGENDS, ta promete di ta un weso nobo y duro. Pero hopi a puntra ta ki mishi Snor den nan? Con a para cu e team di Snor mes, esta TEAM SNOR? Tin rumores cu Snor lo a haya un “golden shoe-shake” for di su team bieu p’e donder op, pero te na closing dje relato aki, no no por a confirma esaki. Keda pendiente shonnan, pasobra pa dia 14 di augustus, tin otro batata ta stoba n’e unico Domino Square Garden na mundo!


text:
ORANJESTAD – Durante di tratamento di presupuesto 2023, Prome Minister a ricibi pregunta di Parlamentario Shailiny Tromp – Lee, si e presupuesto ta constitucional of no. Esaki debi cu oposicion a expresa cu e constitucion no ta constitucional. Prome Minister a contesta cu e presupuesto ta constitucional y alabes a pone documentonan concerni cu posicion di profesionalnan na disposicion di Parlamento (ter inzage).
Prome Minister a splica cu prome cu e presupuesto a yega Parlamento di Aruba, el a pasa Raad van Advies (RvA) y College Aruba financieel toezicht CAft. Ambos a duna nan consehonan y na caminda a haci cierto cambio prome cu el a yega Parlamento, cual ta algo cu sa pasa mas biaha, y cu no ta hacie inconstitucional.
Argumento falta di conseho RvA
Pa locual ta e situacion y procedura pa loke ta RvA, Prome Minister Wever – Croes a splica cu e presupuesto no tin nodi di bay bek paso e cambionan cu a haci ta den entradanan. Ora cu tin cambio den entradanan no mester pidi conseho di RvA bek, solamente si haci cambio den e gastonan. Pa motibo cu ta e gastonan ta e autorisacion/apoderacion cu Parlamento ta duna gobierno pa traha cu ne.
Un ehempel di un situacion cu a tuma luga den pasado den periodo di gobierno anterior ta, e introduccion di e ley di BAZV. Esaki a tuma luga un anochi den di dos tanda, casi na momento di votacion. Na e ocasion Marisol Lopez – Tromp tabata Presidente di Parlamento y den e fraccion di AVP e tempo ey tabatin entre otro, Mervin Wyatt – Ras y entre e Ministernan e tempo ey tabatin Mike Eman, Mike de Meza, Arthur Dowers y hasta Benny Sevinger. Nan a trece e BAZV unrato prome cu votacion paso e ta entrada y ora ta entrada por hacie sin cu e ta bay RvA.
Cambio BTW pa BBO
Pa loke ta e cambio di BTW bay pa e aumento di BBO, Prome Minister a splica cu esaki tabata na RvA y a keda cla. Gobierno a haya e conseho bek y proximamente Parlamento lo haya e conseho tambe. Pues no ta asina cu no tin conseho di RvA riba e cambio di BTW pa BBO. Pues e argumento cu fraccionnan di AVP, MAS y Accion 21 ta uza pa hustifica nan ausencia y cobra placa di pueblo sin cu ta na trabou, ta un argumento cu ya a wordo bari for di mesa door di profesionalnan caba. A informanan di esaki dia 12 di september y tambe den e “nota naar aanleiding van de verslag”.
Argumento falta di conseho CAft
E di dos argumento di oposicion ta acera di falta di conseho di CAft pa cual den e consehonan cu a pone na disposicion di parlamento, por lesa cu ley di Laft ta stipula cu ora e presupuesto caba di wordo trata, e tin cu bay bek CAFT pa nan por duna un conseho, e no ta un exigencia pa bay prome. Pues cu colega Minister Xiomara Maduro a opta pa hacie prome, ta ‘meegenomen’, pero no ta un exigencia. Consecuentemente si bo haci un cambio, manera cu a tuma luga, esey no ta haci e presupuesto inconstitucional. E presupuesto lo bay CAft despues cu Parlamento aprobe manera Laft ta stipula y asina ta cumpli cu e ley
Concluyendo, Prome Minister a bisa cu oposicion (AVP, MAS y Accion 21) sa cu nan no tin argumento pa hustifica nan ausencia. Lamentablemente na momento cu nan lo a realisa cu nan argumentonan no tin forma, orguyo of berguensa a pone cu nan no kier sinta den Parlamento y kier cuestiona profesionalnan cual ta algo cu ta lamenta.


text: Dialuna mainta a drenta informe di un accidente cu un vehiculo policial envolvi na Caya Frere Bernardinus, mesora a dirigi e departamento di trafico na e sitio. Na yegada di trafico a bin compronde cu un colega femenino di Bedrijfsvoering biniendo for di caya Frere Vicentius no a duna preferencia na un vehiculo biniendo pariba den Caya Frere Bernardinus y nan a dal den otro. Debi na e fuerte impacto e wiel di dilanti di e vehiculo di Cuerpo Policial a sufri daño y no por a move. Afortunadamente ningun hende a resulta herida.


text:
Na Aruba a yega e momento pa nos pone enseñansa como prioridad. Hopi cambio mester ser haci pa por garantisa cu enseñansa lo conoce mehoracion pero siguramente mester haci inversionnan den hopi areanan di enseñansa pa nos por garantisa nos hobennan y tambe nos siguiente generacionnan cu nan lo conoce un enseñansa innovativo, pero sigur uno di calidad.
Si nos kier cuminsa trece cambio real den educacion nos tin di duna contenido na derecho di tur mucha pa tin derecho riba enseñansa. Cada mucha riba e pida baranca aki tin derecho riba igualdad den enseñansa. Nos no por acepta mas den un proximo gobernacion pa tin discrepancia den enseñansa. No por acepta mas pa tin discriminacion den tiponan di enseñansa pasobra esaki lo ta un kiebro grandi riba derecho di cada mucha riba enseñansa di calidad.
Innovacion den enseñansa
Den un proximo gobernacion mester inverti den e actornan adecuado, pa cuminsa den enseñansa preparatorio y sigui pa enseñansa primario y secundario. Banda di esaki nos tin cu cuminsa trece innovacion den enseñansa pa adapta na nos hobennan nan interes, pero sigur pa nos por bay pa locual ta globalisacion. Pa por compronde mihor ki nos kiermen y sigur pa loke ta derecho riba enseñansa igual mi lo duna e siguiente ehempel: Nos no por topa un scol caminda un docente tin na su disposicion, Guia Interno, Remedial Teacher, Leesbegeleider, trahado social, asistente, hende pa haci copia, werkster durante dia completo, klas cu airco, cada klas cu nan mesun smart television y di otro banda bo ta drenta un otro scol basico y bo ta topa un docente cu su mes ta e werkster, e mes ta asistente, remedial teacher, trahado social, e mes ta e persona cu ta copia y trahando den un calor insoportabel cu 30 mucha. E maestro aki ta haci su maximo esfuerso, pero ki mas por pidi di dje? Siguramente esaki ta un muestra unda ta trapa derecho di cada mucha riba enseñansa igual y tambe ta un muestra di falta di cuido pa e docente cu tin di bay te 65 aña.
Mester di mas inversion
Nos sa cu e abismo ta grandi pero nos tin di cuminsa un caminda a corto plaso pa yuda nos hobennan den nan formacion y alabez crea un ayudo pa e docentenan . Nos tin di bay inverti pa habri e posibilidad riba nivel MBO pa nos por tin asistente pedagogico pa kleuter y scolnan basico, klasnan 1 y 2. Banda di esaki nos tin di percura pa Remedial Teacher y leesbegeleider na scolnan y nos por haci uzo di pensionadonan mientras cu ta busca a largo plaso pa tin hende di mesun scol pa haci esaki. Nos tin di pone werkster pa dia completo na scolnan y sigur mehora nan situacion laboral y nan salario. Y nos tin di bay actualisa nos curiculo, crea mas innovacion den enseñansa y prepara nos docentenan cu cursonan pa e cambionan aki. Y nos tin di bay percura tambe pa drecha e structura salarial di nos cuerpo di docentenan. Den bista di problemanan social creciente nos tin di bay percura pa mas asistencia social na scolnan unda por atende di biaha cu problemanan y garantisa proteccion na nos cuerpo di docentenan.
Evaluacion di normanan
A largo plaso nos tin di percura pa mehora e infrastructura y percura na un manera responsabel y cu no lo mester cay riba costo di nos mayornan pa tin airco den cada klas.
Mester bay evalua nos normanan di bay over. Paso den un era moderno nos no por permiti mas pa un mucha keda sinta pa ‘tiende punten’ y sigur den scolnan secundario na momento di scoge pa un pakete e normanan aki no por stroba e hoben, paso no ta tur hende por cu cierto materianan y no por stroba e desaroyo di nos hoben y sigur nos tin di haci lo mihor posibel pa e hobennan caba scol y pa impedi pa tin mas dropouts na scol.


text:
Los Angeles 2028
-
Shete atleta local a ricibi nan Beca Olimpico
Diaranson mainta den e sala di SSA na Dakota, Comite Olimpico Arubano, seis atleta local a firma e Beca Olimpico…Read More »
-
Nicole Hoevertsz ta presenta na IOC
Nicole Hoevertsz a presenta pa prome biaha e relato di Comision di Coordinacion LA2028 na Executive Board di IOC. Durante…Read More »
-
Nicole a lidera su prome bishita
Hefe di e IOC su Comision di Coordinacion pa e Weganan Olympico Los Angeles 2028, Sra. Nicole Hoevertsz a lidera…Read More »


text:
POLL: Ritmo Kombiná vs. Urban
E impreshon ta ku e urban scene ta moviendo muchu mas lihé i ta muchu mas aktivo ku e género musikal ritmo kombiná. Esaki ta kana pareu ku e echo ku produktornan urban ta invertí 'un krenchi mas' den nan artistanan tambe, ta hopi mas aktivo riba social media i ta duna mas balor na kantidat di ‘views’ riba plataformanan manera youtube, spotify etc. Tendensia awor aki ta, ku asta artistanan ritmo kombiná, ta feature ku artistanan urban. Ki abo ta preferá? Please vota bo preferensia riba e POLL.


text:
Local Aruban newspapers Diario Aruba shares an article on Caribbean Linked IV in their Saturday, July 30, 2016 edition!
Take a look at the full article in Papiamento on Diario Aruba here announcing this year’s residency & exhibition programme at Ateliers ’89!
*NB – there are some inconsistencies with artists’ names and countries in the original version of this article.
ORANJESTAD (AAN)– Diamars awor 2 di augustus ateliers ’89 fundacion ta presenta e proyecto di arte caribense unico den su genero y mas aprecia actualmente yama ”Caribbean linked iv”. cu un presentacion den su black box di e curador di momento Pablo Leon de la Barra procedente di Mexico!
Durante tres siman e artistanan invita den residencia na ateliers ’89, lo presenta, discuti y traha nan obranan cu lo wordo presenta na final, diadomingo 22 di augustus den e salanan magno di exposicion na ateliers ’89 unda publico en general ta wordo cordialmente invita pa ta participe di e interesante evento aki y su anochinan di presentacion, charla y exposicion.
Asina, Ateliers ’89 Academia di Bellas Artes Aruba ta invita un y tur pa e anochi di inicio di un serie di charla internacional pa e artistanan invita den su Black Box. E charlanan aki lo sigui tur anochi di siman pa e dos siman y mey cu ta bini. 13 artista y 3 curador lo ta participe di e evento di Ateliers ’89 titula Caribbean Linked iv. lo ta un ocasion pa no perde di bin siña conoce e artistanan, nan obra y persona durante e charlanan aki. E curadornan lo trece e tension necesario padilanti discutiendo e obranan di cada artista y nan mes un pensamento di kiko ta e arte contemporaneo actual. Pablo León de La Barra ta wordo sigui pa Maria Elena Ortiz di Museo PAMM di Miami, y Holly Bynoe di St. Vincent y curadora actualmente na e National Gallery of Bahamas y directora di ARC Magazine. Tur ta curadornan hopi interesante mirando e posicionnan clave cu nan ta ocupa den Caribe.
Tambe lo ta presente pa publico life riba internet for di e Black Box y riba Facebook, e escritor David Knight for di Islas Virgenes. Life stream y filmacion lo ta bou di coordinacion di Ryan Oduber y Alexis Tromp. Y trabounan di publicidad y guia di e artistanan durante na estadia na Ateliers ’89 ta den encargo di Katherine Kennedy, Barbados cu a traha un pagina web hopi bunita mes pa CLIV. Hunto cu e artista Arubiano Robin de Vogel kende a bin ta preparando tur e artistanan pa nan estadia ta uno agradabel na Aruba. E 11 artistanan invita ta: Frances Gallardo Puerto Rico, Travis Geertruida Curacao, Charlie Godet Thomas Bermuda, Nowé Harris Bahamas, Tessa Mars Haiti, Oneika Russel Jamaica, Shanice Smith Trinidad, Simon Tatum Cayman Islands, Humberto Diaz Cuba y Laura de Vogel Aruba. No por perde e oportunidad unico aki y bin e anochinan aki na Ateliers ’89 y ta participe di e charla y discusion di e curador di momento Pablo León de La Barra. Bin como artista y bin mustra e curador bo mes un obra, bin como amante di arte y sea participe e presentacionnan y discusionnan, bin como bo mes y disfruta di e gran momento aki den nos historia di arte contemporaneo internacional y Caribense y e evento grandi aki Caribbean Linked IV.


text:
“Cas Speransa Nobo ta un di e partnernan fuerte aki na Aruba”
“Teen Challenge Aruba tin como 18 aña ta operando. For di aña 1999 nos a cuminsa cu e proyecto. Teen Challenge ta traha den colaboracion cu Cas Speransa Nobo y ta esun cu tin cu bay ehecuta e curiculo pa Cas Speransa Nobo.” Pakico Cas Speransa Nobo “Cas Speransa Nobo ta un di e partnernan fuerte aki na Aruba. Nos ta traha cu diferente partner aki na Aruba, pero Cas Speransa Nobo tin un tremendo vision, un tremendo structura y infrastructura tambe pa haci esaki posibel. Tipo di colaboracion asina por aporta grandemente pa Aruba.”
Sr. Freddy Biesum Director Teen Challenge Aruba
“Nos, hunto cu Cas Speransa Nobo, a logra haya un director cu ta bin for di Memphis, Tennessee – Shawn y Shanon Blankenship – y nan ta bin pa entrena un ekipo di Aruba pa kisas 2 of 3 aña pa forma un staff cu ta di Aruba mes cu lo sigui ehecuta e trabou den futuro.”
Problema ta grandi na Aruba “Statistica ta mustra cu e problema ta grandi tanto den hende homber, como den hende muhe y edad a baha cerca e hobennan. Edad mas hoben cu nos tin documenta cerca nos ta ocho (8) aña,” Biesum a comparti. Tipo di droga mas alarmante “Na Aruba ta uza hopi Crack, e ta mas barata pero ta hopi dañino y ta haci e persona bira adicto hopi lihe. Un persona adicto na crack ta dura hopi mas tempo pa e recupera.
Boluntad propio “Na prome luga, e persona mester kier. Si e persona kier y ta bin di su curason unda e ta bisa, “Mi kier, mi ta cansa di e droga aki, mi kier bin y cambia mi bida,” ya e ta 50% ariba bon caminda. E otro 50%, e ta haya den e centro, unda e ta haya e programa y tur tratamento necsario. E persona mester ta suficientemente motiva, determina cu e kier un bida nobo.
Cas Speransa Nobo lo tin nan procedura di evaluacion, unda ta evalua entre otro nan motivacion y si e persona berdaderamente kier cambia, e porta ta habri.”
Haya sa mas tocante Cas Speransa Nobo, bishita nan website www.cassperansa.org


text:
Kralendijk – ‘Un yabi ku ta pega na bo skouder’ òf ‘un chip di 5G ku ta inyektá den bo kurpa’, ta algun di e pensamentunan robes ku a bini dilanti durante seshon di informashon pa hòbennan. Despues di a haña informashon korekto di ekspertonan, sinkuentikuater alumno di MBO a registrá i a kuminsá bakuná.
E hóbennan a partisipá boluntariamente na seshon di informashon
pa papia di idea ku ta reina tokante e bakuna. Meta di e seshonnan tabata pa kombersá ku e hóbennan i informá nan korektamente. Departamento di Komunikashon di Entidat Públiko Boneiru a organisá e enkuentronan.
E hóbennan a trese nan pensamentunan dilanti tokante e bakuna kontra e vírùs di corona. Mayoria informashonnan nan ta haña riba retnan sosial. Hopi biaha e ideanan akí no ta kuadra ku realidat. Por ehèmpel e idea ku den e bakuna tin un chip di 5G. Òf e idea ku e bakuna ta malu, pasobra e ta pone ku una bes bakuná, yabi ta keda pegá na kurpa. Tin hóben ta kere tambe ku e bakuna ta afektá fertilidat, ke men ku nan no por haña yu fásilmente despues di bakuná.
Durante e enkuentronan e hóbennan por a hasi pregunta na un dòkter ku tabata presente. Departamento di Komunikashon ta satisfecho ku despues di e enkuentronan informativo, sinkuentikuater hóben a skohe pa nan bai bakuná. Na tur tin 93 alumno di MBO a partisipá na e seshonnan. E departamento ta organisá pronto mas aktividat tokante bakunashon kontra corona pa hóbennan.
Lesa tambe:
- Atenshon pa ‘Purple Friday’ na SGBKRALENDIJK – Komunidat di skol Bonaire djabierne awor ta organisá un evento rondó di e asina ‘purple friday’ ku ta pidi atenshon pa akseptashon di hende ku un orientashon diferente òf un otro identidat di sekso for di esun ku nan a nase kune. E Purple Friday originá na ehèmpel di Spirit Day na Estadonan Uní […]
- Petishon pa e kompensashon pa mucha ku kuido intensivo ta posibel te ku 30 di desèmber 2022KRALENDIJK – Te ku 5 di desèmber 43 mayor i kuidadó di mucha ku tin mester di kuido intensivo na Boneiru, a hasi petishon pa un kompensashon di 1437 dòler. Di e kantidat aki ya a paga 31. E periodo di petishon pa e kompensashon ta sigui te ku 30 di desèmber 2022. E Unidat […]
- Konsulta via internèt tokante sosten sosial i kombatimentu di violensia doméstiko i maltrato di mucha KRALENDIJK – Ministerio di Salubridat, Bienestar i Deporte (VWS) riba 22 di novèmber a inisiá un konsulta via internèt tokante e Desishon sosten sosial i kombatimentu di violensia doméstiko i maltrato di mucha BES proponé. Na e momentunan akí no tin regulashon tokante ayudo i sosten pa personanan ku un malesa, limitashon òf grandinan ku […]
- BONHATA furioso ku e karganan ekonómiko diripiente pa hotel i restorantKRALENDIJK – Bonaire Hotel and Tourism Association (BONHATA) ta furioso ku e echo ku parlamentu a disidí den un reunion djamars pa pone e gastunan di impuesto pa awa sushi kasi kompletamente serka su miembronan. Spesialmente hotèlnan ku entrante 1 di yanüari 2023 mester bai paga $600 pa kamber ta sinti nan perhudiká. Segun nan […]
- Prevení Zika, Dengue i Chikungunya |Aviso pagáKon bo por prevení Zika, Dengue i Chikungunya? Danki Dios bo mes por hasi hopi pa prevení e malesanan akí. Na promé lugá bo mester evitá ku sangura ta brui den bo ambiente. Na mes momentu bo ta prevení ku sangura ta pika bo. Eliminá kriadero E sangura di Aedes Aegypti ta biba den bisindario […]


text:
ORANJESTAD,Aruba
Despues di varios reunion, e compania di aviacion Surnameño SLM a yega na un acuerdo cu e compania local Fast Delivery Services, pa atende cu tur loke cu ta servicio di ticket y carga na Aruba.
E compania local cu a bin ta creciendo den transcurso di añanan, a dal un stap mas pa amplia nan servicionan, specificamente e parti di benta di pasashi. E servicio aki a haya un cliente nobo y ta bini despues di a logra joint venture cu clientenan grandi di e branch di carga aereo y maritimo, y servicionan di koerier cu UPS. Banda di esaki, Fast tin un filial na Boulevard unda ta bende ticket pa diferente aerolinea manera Aruba Airlines, Air Century, Win Air y awo a bini aserca SLM. “Nos ta hopi contento cu e joint venture cu SLM,” director di Fast a comenta.
E acuerdo aki ta nifica un mehoracion pa e benta di ticket y pa e clientenan. SLM a amplia nan destinacionnan pa mundo, bulando via di Surnam, na cual ciudadanonan di Aruba tambe tin acceso na dje awo cu Fast Delivery brindando e servicio aki. Un ruta hopi atractivo cu SLM tin ta nan vuelo pa Aruba, via Surinam, cu un tarifa hopi competitivo. “Competencia semper ta algo bon y sano, y ta pone nos brinda un miho servicio na cliente.”
Ademas di e parti di e ticketing, Fast Delivery ta bay atende tambe cu tur carga pa y for di Surnam y tur e rutanan cu SLM ta cubri, pa e clientenan aki na Aruba.
Specialmente pa e ceremonia aki tabata na Aruba e Chief Executive Officer di SLM, Radjesh Radjkoemar, Den cuadro di esaki el a bin ta bishitando e diferente companianan cu SLM tin acuerdo cu nan. Awo e ta na Aruba pa e acuerdo cu e compania Fast Delivery. El a keda masha impresiona cu e forma di traha di Fast Delivery, pa cual a yega na un acuerdo hopi lihe pa atende cu e benta di pasashi pa SLM. E tin tur confiansa cu e relacion nobo aki lo trece exito pa e compania SLM y naturalmente pa Fast Delivery.
Tur cos a cuminsa ora cu el a haya bishita di Fast Delivery, kende a ofrece e compania di aviacion Surnameño un pakete hopi interesante pa bende riba e mercado di Aruba. E ta encera bishita na diferente sitionan turistico di Surnam, cu e aspecto ecologico den mente. Banda di esaki, Fast Delivery ta bay atende e parti di carga tambe pa SLM. “Mi ta hopi contento cu e laso nobo aki y p’esey mi a dicidi bini pa celebracion di e acuerdo nobo aki,” el a duna di conoce.
Tambe tabata presente na e ceremonia oficial di e relacion nobo di trabou aki entre Fast Delivery y SLM, Frank Yudel, kende tabata traha den e ramo di aviacion y carga den pasado. Sinembargo cu satisfaccion e ta mira e laso crea entre e dos grandinan aki den mundo di aviacion, cu ta beneficia e clientenan na prome luga, no solamente cu pasashinan pero tambe cu e parti di carga. “Ta beneficio so esaki ta trece pa e clientenan. E lo stimula sector priva pa haci mas na exportacion,” el a bisa.
Director di Fast Delivery, ta hopi orguyoso di e logro aki pero mas cu tur cos agradecido na e team di e compania cu a traha incasablemente pa logra na e acuerdo. “E clientenan ta gana cu e acuerdo aki, pero nos aki na Aruba tambe a gana,” Helder a expresa.


text:
Huurcommissie ta un comision independiente institui pa Gobierno desde 1939 y cu ta encarga cu implementacion di ordenansa cu ta reglamenta asunto di huur. Lesa mas....Read More
Dienst Huur- en Consumentenzaken ta atende cliente cu inkietud riba asunto di huur y consumido. Nos ta atende cu informacion general, intermediacion, algun servicio huridico y tambe servicionan di huurcommissie. Lesa mas...Read More
Hopi persona ta acudi na Dienst Huur- en Consumentenzaken pa informacion riba asunto di huur. Un di e tipsnan cu nos ta duna ta pa por ehempel e doño di cas semper traha un contract por escrito. Lesa mas...Read More
Ora cu e inkilino cu e doño di cas hunto no ta di acuerdo, nan ta acudi cerca Dienst Huur- en Consumentenzaken pa informacion. Den e comunicado aki nos lo presenta algun di e preguntanan mas comun na Dienst Huur- en Consumentenzaken tocante derecho di tanto e inkilino como e doño di cas.Read More
"Sabiduria ta dunabo poder". Conocemento di nos leynan ta duna nos consumidornan e poder pa busca nan derecho. Nos leynan na Aruba ta duna e consumidor basta derecho riba diferente aspecto. Lamentablemente hopi di nos consumidornan no sa esaki.Read More


text:
Charla grátis:”KANSER DI MATRIS” Djamars 24 di YANÜARI 2017 na Sentro di Bario Souax
Charla grátis:”KANSER DI MATRIS” Djamars 24 di YANÜARI 2017 na Sentro di Bario Souax
Fundashon Pro Souax, Sentro di Bario Souax i Sentro Médiko Souax pa medio di esaki ta anunsiá na habitante di bario di Souax i bisindario i tur otro interesado, ku djamars awor 24 di yanüari ta start ku e siklo di charlanan riba salú i kuido di salú, pa loke ta aña 2017.
E luna aki, e tópiko ta: KANSER DI MATRIS
Un i tur ta keda invitá pa bin tende Dr. Oliva splika tokante e malesa di “Kanser di matris” i kua ta e sintomanan di e malesa, posibel kousa i e diferente tratamentu ku ta apliká na momentu ku konstatá kanser di matris. Tambe lo e enfoká riba: importansia di kontrol regular, detekshon tempran i prevenshon di e malesa.
Un i tur ta bonbiní pa bin skucha e splikashonnan di Dr. Oliva. E charla ta tuma lugá na Sentro di Bario Souax i ta kuminsá shet’or en punto i lo dura te ku mitar di nuebe di anochi. Entrada ta grátis. Durante e charla lo tin amplio oportunidat pa hasi pregunta.
Charla riba salú i kon kuida bo salú
Tópiko :”KANSER DI MATRIS”
Oradó : Dr. Octavio Oliva
Dia : Djamars 24 di YANÜARI 2017
Ora : Shet’or pa mitar di nuebe di anochi (19.00 – 20.30)
Lugá : Sentro di bario Souax
Entrada : GRÁTIS


text:
Departamento Meteorologico di Aruba ta vigilando un ola tropical den parti zuidoost di Caribe. E Sistema tin un chens grandi di sigui desaroya y bira un ciclon tropical den proximo 2 te 5 dia
Diaranson merdia 2:00 e ola tropical (wave) aki tabata situa mas o menos na 59W, cu su parti dilanti na 150km oost di e islanan mas zuid den oost di Caribe.
Cu e curso actual e wave aki ta bay move den parti zuid di e islanan mas zuid di area di Caribe entre awe y mayan diahuebs. E wave ta ser acompaña
pa awacero pisa y mal tempo y ta move west te west- noordwest rond di 35 km/h y e tin un chens grandi den proximo 2 te 5
dia pa e sigui desaroya y bira un ciclon tropical.
Impacto riba e tempo local:
E sistema ta muchi distante ainda pa tin alerta, watches of warnings.
Sinembargo Departamento meteorologico di Aruba lo continua vigilando e sistema aki y si ta necesario emiti e boletinan necesario den e caso ei.


text:
paracas
-
Lima2019
Philipine y Tijn cla pa start
Philipine van Aanholt y Tijn van der Gulik cla pa inicia nan siguiente dia di competencia Awe diaranson a inicia…Read More »
-
Lima2019
Nicole a combersa cu atletanan na Paracas
Secretario General di Comite Olimpico Arubano Sra. Nicole Hoevertsz di bishita na Paracas Durante bishita di Sra. Nicole Hoevertsz aki…Read More »
-
Lima2019
Coach Ian ta conta di Paracas
Nos a logra hiba un entrevista cu Ian Clingan, cu ta coach di Tijn van der Gulik. Y e ta…Read More »
-
Lima2019
Atletanan di Vela ta resumi e prome dia
Atleta nan di Vela ta duna un resumen riba e prome dia di competencia Awe mainta prome cu tur tres…Read More »


text:
Niun cuenta cu bo a scucha prome no tin un testimonio asina puro tocante forsa profundo di conexion entre hende manera e storia cu tin tras di Take Flight. Cu e single nobo Levi Silvanie, e artista Yiu di Corsou – despues di tabata tres aña ausente den e mundo farandulero ta regresa. E single no tin solamente un historia special su tras, pero tambe un mensahe.
Casi 8 aña pasa Levi a skirbi e cantica Take Flight. Na aña 2012, un aña despues cu el a perde un bon amigo door di un accidente di trafico y mesun aña cu su compromiso cu su prometido a termina, ta e aña cu el a skirbi e cancion aki. Ironicamente, y kisas pa e motibo aki, Take Flight ta trata e forsa di e conexion entre hende y e acto di surpasa tur miedo di forma e conexion aki.
‘Take Flight’ ta explora e acto di ta dispuesto pa stima otro. Tur hende ta unico y pesey tin biaha nos mester pone e miedo di yega cerca e otro y stima otro un banda’, Levi ta conta. ‘Taking flight’ no mester nifica bula for di un avion of un otro acto substancial. Levi ta kere cu pa nos por soluciona e cuestion aki nos tin cu primeramente siña conecta cu nos mes y tin stimacion propio. Mas bo ta den conexion cu bo mes, mas lo bo siña conoce bo forsa interno, bo capacidad pa crece den e bida aki, y kere cu tur cos lo bini bon ni maske kico pasa. Loke ta bunita di tur esaki ta ora cu bo siña conecta cu bo mes, bo lo reconoce bo mes den tur loke bo haci y tambe den tur hende cu ta rond di bo.
Net paso nos ta bibando den un sociedad cu ta birando mas multicultural, e tema conexion cu Take Flight ta bay tocante di dje ta asina actual. Esaki lo bo por mira tambe den su proximo videoclip cu ta regisa pa Shariff Nasr y produci pa André Freyssen di Video Agency. Nos lo por bay mira e amistad no masha comun entre un mucha homber, cu a perde su yabi di cas y cu ta slenter anochi den cayanan di Rotterdam, y un homber cu ta biba riba caya cu ta yud’e regresa su cas. Den e clip tambe nos lo mira con nan ta crusa diferente hende na caminda, cu na nan propio manera, ta descubri nan forsa interno, y ta den un fase importante di nan bida. Diripiente, e hendenan aki ta transforma den un grupo di parhanan chikito cu ta bula bay – un transformacion cu ta simbolisa e forsa cu nan a descrubri.


text:
Reyna Joe
ISBN: 978 90 8850 293 4
NAf 55.00
Ko'i konta ta nada mas ku kuentanan fiktisio inspirá pa bida real ku ta konta di forsa di hende muhé di tur edat. Lo bo rekonosé abilidat di sobreviví i di atendé ku bida en general, manera ku e presentá, pasobra tur hende muhé ku a pasa den bida por rekonosé kiko a nifiká pa nan alegria, deseo, tristesa, desapunto, viktoria, engaño i lealtat i sigur den fin di aña, den ambiente spesial di Pasku.
Ko'i konta ta lagabu komprondé kon notabel i dushi ta pa haña porfin e bistí ku bo ke, organisá e fiesta di bo soño, gosa sin prekupá ku bo edat, haña un hòmber hisabu i te asta gaña bo mes ku loke no ta. E ta mustrabu tambe ku tin biaha ta mihó bo no sa, mihó bo no pone ekspektativa muchu haltu pero tambe ku nunka i hamas bo mester legumai ni entregá, pasobra bida no a kaba miéntras ku abo tei.
E kuentanan aki ta na mes momentu tambe e spil, ku muchu biaha nos mes no ke tene nos dilanti. ‘Ko’i konta’ ta reflehá bida, den su totalidat. Abo lo rekonosé ku bo tambe tin ko’i


text:
Den un entrevista haci na director di DNM, Sr. Gisbert Boekhoudt a splica un poco riba e conseho cu DNM a duna e minister concerni pa loke ta trata e desperdicio cu ta caba riba dump di Parkietenbos.
Director di DNM su conseho ta enfaticamente pa un solucion riba termino cortico. E solucion ta, riba termino cortico, un convenio cu e compania Ecogas pa 2 aña. Pero no a bisa of sugeri cu solamente e compania Ecogas ta esun cu ta bin na remarca pa e solucion pa termino largo.
E seleccion di e metodologia di procesamento di sushi mester bay na un manera mas moderno y cu ta brinda solucion duradero. Aruba a sali cu un RFI (request for interest) -pa bin cu un solucion mas duradero cu ta uno di waste to energy.
Minsterio ROIM a pidi pa un conseho di categoria di emergencia, un spoed advies, pa e solucion riba termino cortico pa percura pa e sushi cu ta caba riba e dump na Parkietenbos stop. Asina cu e bulto ta menos cu 70%, lo dirigi e parti di comercio y sushi di cas pa companianan cu ta gescreen localmente pa procesa e sushi menciona.
Den e proceso aki, di termino cortico, ta 3 compania tin cu ta haci e tipo di trabou desea. Di cual e compania Ecogas tawata esun cu tin un sistema avansa pa acapara e problematica. Basa riba e investigacion y eventual evalucion di parti di e comision, di cual DNM a forma parti di dje, a recomenda pa cera un contract di 2 aña pa e solucion transcuri di termino corto, pa fase transitorio y depues pa scoge esun pa termino largo.
Riba termino largo, uno sostenibel y mas moderno ta caminda companianan por a participa na e proceso, RFI y RFP. Land Aruba a tuma e rumbo pa bay segun e indicacion di e resultado di e RFI, cu ta waste to energy. Pa percura pa e ta parti di e tendencia mundial, e comision tambe a recomenda pa implementa un parti di e solucion segun e principionan di economia circular.
Kico esaki ta significa? Cierto sushi lo bin na remarca pa uza di nobo. Esaki ta e parti inicial di procesamento di waste to energy. E concepto ta cu desde comienso di e uzo di e producto, bo ta planea pa e no bira sushi. E parti cu ta bira sushi ta zorg pa companianan por uz’e di nobo, asina ey poniendo e bek riba mercado pa uzo of benta. Esaki ta un tendencia mundial con pa anda cu desperdicio, of mihor ainda, pa e no bira sushi pero keda na estado di uzo un biaha mas.
DNM kier a trece e aclaracion aki dilanti pa evita un mal comprendemento con e proceso a cana relaciona cu e solucion di Aruba su maneho di desperdicio.


text:
Florin Antiano
E Florin Antiano ta e nòmber ofisial di e moneda di Kòrsou i Sint Maarten. E ta e susesor di e florin di Kolonia Kòrsou, ku tabata te 1952 e moneda usa na Aruba, Kòrsou, Boneiru, Saba, Sint Maarten i Sint Eustatius. Na Aruba e florin antiano a wòrdu usa te dia promé di yanüari 1986, ora a introdusí e Florin Arubiano. Na Boneiru, Saba i Sint Eustatius te dia promé di yanüari 2011, ora ela wòrdu remplaza pa dòler merikano.
E denominashon bankario ofishal di florin antiano ta NAf. Den praktika ta usa tambe Afl òf ANG. E florin ta subdividí den 100 'cent' (forma plural hulandes: centen). Desde 2011 e florin antiano a keda propone pa wòrdu sustituí pa e resien krea florin karibense.[1]
Origen di nòmber[editá | editá fuente]
Na Papiamentu, e idioma ofisial di Aruba, Boneiru i Kòrsou, ta yama e florin antiano simplemente 'florin'[2] E ISO-4217 code, ANG, ta derivá for di ANtilliaanse Gulden, mientras ku e signo di e moneda, NAFl, ta derivá for di Netherlands Antilles Florin.
Historia[editá | editá fuente]
Den siglo 18, e Florin Hulandes tabata sirkula den Antias Hulandes. Esaki a keda suplementa na 1794 pa un moneda krea spesifiko pa e kolonia nan Hulandes den India Oksidental. Na e momentu ei, e florin tabata wòrdu subdividi den 20 stuiver.
Entre 1799 and 1828, e reaal tabata sirkula entre e isla nan, kaminda 1 reaal = 6 stuiver òf 3,3 reaal = 1 florin. E florin Hulandes a keda re-introdusí na 1828, awor subdividi den 100 cent. Na momentu ku moneda nan a kuminsa wòrdu introdusi mas spesifikamente pa uzo den Antias, e tabata wòrdu saká bou di nòmber di Kòrsou, referiendo na kolonia Kòrsou i su dependensianan, kaminda ku e prome biyete i munt nan, denomina den moneda Hulandes, a keda introdusi na 1892 i 1900 respektivamente. E nòmber Antias Hulandes a keda introdusi na 1952.
Na 1940, despues di e okupashon Aleman di Hulanda, e konekshon ku e moneda hulandes a keda kibrá i a introdusi un konekshon di kambio ku e dòler merikano kaminda ku 1.88585 florin = 1 dollar. E konekshon a keda adapta na 1,79 florin = 1 dollar na 1971. Atraves di tempu esaki a keda adapta na 1.77 florin = 1 dollar.
Na 1986, Aruba a haña su status aparte i a bandona Antias. Poko despues di esaki, Aruba a kuminsa saka su propio moneda, florin arubiano, kual a remplasa e florin antiano. Desde 1 di yanüari 2011 e florin a keda remplasa pa e dòler merikano ($) na Boneiru, Saba i Sint Eustatius.[3]
Moneda[editá | editá fuente]
E siguiente seri di moneda ta wòrdu sirkulá: 1, 5, 10, 25 i 50 sèn i e monedanan di 1, 2½ en 5 florin.
Biyete[editá | editá fuente]
Na 1892, e banko sentral yama Banko kurasoleño a introdusi biyete nan den denominashon di 25 i 50 sèn, 1 i 2,50 florin. Esaki tabata e úniko temporada ku a saka cent na biyete. Biyete nan di 5, 10, 25, 50, 100, 250 i 500 florin a sigui na 1900. Biyete nan di 1 i 2,50 florin a keda suspende despues di 1920, pero a wòrdu re-introdusi pa gobièrnu na 1942 bou di e nòmber di muntbiljet.
Desde 1954, e nòmber di "Nederlandse Antillen" a kuminsa aparesé riba parti patras di e biyete di Banko kurasoleño, i, for di 1955, e muntbiljet (spesifikamente esun di 2,50 florin) tabata wòrdu saká bou di e nòmber di Nederlandse Antillen. Na 1962, e banko sentral su nòmber a keda kambia pa Banko di Antias Hulandes. Na 1969, biyete nan ku fecha di 28 di ougùstùs 1967, a keda introdusí. E parti dilanti di e biyete nan aki ta ilustra e monumento di Statut na parti lenks i ta remplasa e muher sintá ku por a topa riba e biyete nan anterior i riba e parti patras por mira ilustrashon di un eskudo di arma nobo.[4] Na 1970, a saka e ultimo muntbiljet den denominashon di 1 i 2,50 florin. Produkshon di e biyete di 500 florin a keda deskontinua na 1962.


text:
Bo pertenencianan ta bon sigura?
Esaki ta bo momento pa cuminsa biba mas trankil cu BSure
Awendia nos no por sinta warda te ora cosnan pasa pa nos tuma accion y proteha tur e cosnan cu nos a traha asina duro pa nan. Pa e motibo aki, Caribbean Mercantile Bank N.V. y CMB Insurance Division ta ofrece e paketenan di seguro di mas facil y flexibel riba mercado cu sosten di Guardian Group bao e nomber di BSure.
E miho sentimento ta ora cu bo ta den bo mesun hogar, sea bo tin hopi tempo ta biba eynan of bo a caba di muda, y tur bo pertenencianan ta cubri tambe. Un sentimento cu bo no por totalmente describi, pa motibo tambe cu e ta unico pa cada hende. Y si bo no sa exactamente con esaki ta sinti, esaki ta bo momento pa cuminsa biba mas trankil cu bo pertenencianan bon sigura cu BSure.
E seguro di BSure ta brinda bo coberturanan completo di seguro di cas, pertenencianan, auto, biahe, entiero y mas. BSure berdaderamente ta laga bo biba un bida hopi mas trankil, brindando bo e oportunidad pa selecta terminonan di pago pa aña of pagonan flexibel pa luna, den comparacion cu hopi otro seguronan cu no ta brinda bo esaki. Ora bo escohe BSure, bo ta escohe tambe pa haci bo bida mas facil sabiendo cu bo tin un cobertura completo sin ningun tipo di sorpresa inespera cu lo bini despues. Tur cos ta keda regla manera mester ta, na bo agrado, sin kita y sin pone.
Manda nos un mensahe via nos facebook messenger y un representante lo atende bo rapidamente. Tambe por revisa nos website pa mas informacion.


text:
Awe mainta durante un conferencia di prensa, minister di asuntonan social y labor, sr. Glenbert Croes a anuncia cu e pagonan di FASE lo pasa entre awe 4 di february y 5 di february.
Nan ta pidi disculpa pa retraso den e pago mirando e necesidad cu ta pasando aden. E tin su proceso pa tuma luga, loonsubsidie ta pasa prome pa asina tin control den departamento SVB y financien.
Pa awo nan tin casi 4000 hende cu lo ricibi FASE. E mandatario ta pidi pa esnan cu mester yudansa di FASE pa registra na tempo nan tin di dia 1 te cu 10 di cada luna pa aplica y registra.
Un otro punto cu e ta menciona cu eta importante pa keda consistent den aplicacion. Un ehempel cu el a menciona ta pa e persona no cambia di ZZP pa un trahado den aplicacion.
Tambe pa pone su ID original y cumpli cu tur rekisito cu ta puntra pa asina por continua. “Nos ta haci nos esfuerso pa yuda tur hende den necesidad y cu ta bin na remarke.


text:
KRALENDIJK – E ekipo di futbòl s.v. Vespo di Rincon, djabièrnè último den presensia di un bon públiko den Stadion di Playa den oranan di anochi, ta manda s.v. Juventus di Antriòl/Playa Pabou kas ku skor mínimo di 1-0, esaki fo’i dje torneo Kopa FFB selebrando su 60 aniversario.
Un total di 847 fanátiko a paga pa mira e partido, di kua 605 adulto, 175 mucha i 67 fanátiko riba 60 aña.
Tabata un partido ku no a konosé gol den su promé mitar, e partido a parti na dos pa sosiegu reglamentario sin gol, 0-0 pues.
E promé mitar Juventus a hunga ku bientu na fabor i Vespo ku bientu kontra.
Tabata na di 79 minüt di e partido, e di dos mitar pues, ku Raydolf Felix ku tremendo tiru totalmente fuera di alkanse di e portero, ta anotá e úniko gol di e partido, loke tabata sufisiente tambe pa bai ku e viktoria i eliminá Juventus fo’i dje torneo estilo “dal saka”.
Vespo ku e viktoria aki ta pasa pa semifinal di e torneo djárason awó 29 di yüli 2020 kontra e ekipo di Estrellas di Nort Saliña, di kua e ganador ta pasa pa final.
E partido djabièrnè último sigur tabata otro tremendo partido, un partido bon bishitá, loke ta proba ku e fanátiko di e deporte Rei Futbòl tabata sinti falta di su futbòl den Stadion Kralendijk.
Tur e weganan di e torneo te ku awó, tabata bon bishitá.
Riba potrètnan e rèfrinan ku a dirigí e partido. ekiponan, outor di e gol di e partido, tambe un bista di e gran públiko ku a presensiá e partido.


text: Diabierna atardi a drenta informe di un accidente na Sabana Liber, mesora a dirigi un patruya na e sitio. Na yegada di e patruya a bin compronde cu aki ta trata di un chauffeur conosi cual su rijbewijs a ser kita algun tempo atras y awor ta bolbe hay’e tras di stuur y cu un auto sin ningun documento envolvi den un accidente unda afortunadamente ningun hende a resulta herida. E chauffeur aki no a duna preferencia y a bira dilanti pick-up y a ocasiona un accidente. Durante cu polis tabata atendiendo e otro chauffeur esun aki a dicidi pa bandona e sitio. Polis a confisca e vehiculo aki.


text:
Dialuna atardi den MJ Niewindstraat na San Nicolas un cas inhabita a pega completamente na candela, e candela a bira asina grandi cu tabata menasa pa esnan rond. A despacha brandweer y polis cu urgencia. Polis a cera e caminda pa ningun hende yega cerca y cuminsa evacua bisiñanan,mientras e prome truck a presenta y a cuminsa combati e candela grandi aki. Rato rato e candela tabata bira mas grandi y tabatin tiki personal di brandweer. Polis mes a mira e situacion tabata fastioso pa e tiki bomberonan y hasta a cumpra awa pa duna e bomberonan cansa. Despues e otro truck a yega pero asina e candela tabata grandi.
Un personal di brandweer a bira malo na e sitio y a solicita ambulance pa brinda asistencia medico.
Ta di lamenta cu un truck cu tiki personal a hayanan mes confronta cu e situacion cu tabata peliger un momento.
Unda e tankwagen ta? pakico staciona pornada
E pregunta ta unda e famoso tankwagen cu a show cune cu supuestamente ta nobo ta? Staciona ta pronk na Tanki Flip ni por sali caya debi problema cu airco y bateria para caba. Ultimo tempo tin basta candela grandi y ta saca otro trucknan y tin un tankwagen cu a costa Aruba basta miles di florin y ta den fresco henter dia sin por haci uso di dje. Un Cuerpo di Bombero sin pia sin pia, un leiding cu a keda poni pa complase personanan sin experencia pa ta na malo y un na cabes cu no sa nada di bombero cu tabatin mas cu 10 aña na cas, y pa cierto motibonan a keda poni y no sa con pa rond un Cuerpo cu ta di importancia pa un pais Aruba momento cu algo grandi pasa. Ta spera cu e minister actual di husticia por habri su wowonann y drecha e bestuur ki lo mas pronto, pone hende cu sa di e cuerpo na cabes.


text:
Management, Staf y Cuerpo di Aduana ta felicita sr. Mark Simon, sr. Marcelito Pablo y sr. Rudy Winterdaal cu nan 35 aña di servicio na Departamento di Aduana Aruba.
Durante 35 aña e cabayeronan a desplega un carera ehemplar den nos Cuerpo di Aduana.
Mark Simon a drenta servicio di Cuerpo di Aduana na 1 januari 1984 como Hulpkommies der Invoerrechten en Accijnzen, despues a crese y ricibi e rango di Kommies der Invoerrechten en Accijnzen y na aña 2010 sr. Simon a ricibi un promocion y a jega e rango di Hoofdkommies der Invoerrechten en Accijnzen. Despues di 26 aña trahando como douane ambtenaar sr. Simon a continua su carrera den e rango administrativo como Chef Algemene Zaken. Na aña 2015 sr. Simon a ricibi un promocion pa e rango Hoofdcommies.
Rudy Winterdaal a drenta servicio na aña 1984 como Hulpkommies der Invoerrechten en Accijnzen, na 1985 a ricibi un promocion pa e siguiente rango di Kommies der Belastingen, aña 1994 a ricibi un promocion pa e rango Kommies der Belastingen 2de klasse bij de Inspecti der Invoerrechten en accijnzen van de Directie Belastingen. Desde aña 2000 sr. Winterdaal ta trahando como Kommies der Invoerrechten en Accijnzen 1e klasse A. Actualmente Rudy Winterdaal ta trahando na e seccion di Aerocargo.
Marcelito Pablo a drenta servicio na 1984 como Hulpkommies der Invoerrechten en Accijnzen, na 1985 a ricibi su rango di Kommies der Invoerrechten en Accijnzen, na 1996 a worod promociona pa e rango di Hoofd Kommies der Invoerrechten en Accijnzen, na 2001 a ricibi promocion pa e rango di Kommies Verificateur, na 2005 a bira Verificateur der Invoerrechten en Accijnzen, na 2009 a haya promocion pa e rango di Hoofd Verificateur. Na e momentonan aki sr. Lito Pablo ta fungi como Chef Douane Recherche en Informatie y ta 2e waarnemend directeur di Departamento di Aduana Aruba.
Mark, Rudy y Lito, nos organisacion ta gradici boso pa e lealtad, boso desempeño y bon boluntad y ta desea boso hopi exito, perseverancia y sabiduria pa sigui cu boso carrera pa hiba nos organisacion y pais Aruba padilanti.


text:
Tur cos ta mustra cu suspension a cay na Dienst Technische Inspectie (DTI) situa na Barcadera. Anko Koopmans, Director di e departamento no kier bisa nada ainda. El a splica nos redaccion cu ainda e no por duna informacion riba e caso specifico aki. Mas bien a confirma cu tin un investigacion andando y cu e siman aki ora ta asina leu, lo splica si ta necesario. “E calidad di keuring di auto ta importante pa nos” segun e director Anko Koopmans y nan ta haciendo tur esfuerso pa logra esey.
Mientrasanto informacion cu a yega na nos redaccion ta indica cu algun trahado femenino entre otro a basha abou. Tambe nos ta hayando informacion cu pa algun tempo caba tin sospecho di iregularidad tumando luga. Ta keur auto sin cu esaki ta yega na DTI. A cambio di placa ta keur e autonan y traha e papel sin cu e vehiculo a bin pa keur. E modus operandi aki no ta algo nobo.
Hopi aña atras tin trahado cu a perde nan trabou pa e mesun actonan. Awor aki a mira cu atrobe e rumornan tabata coriendo y pesey a cuminsa investiga. A yega asina leu cu net prome cu weekend e suspension a cay. Ta menciona cu ta sospecha e empleado di inicial R.C. den e caso specifico aki.


text:
Minister Chris Romero a bin dilanti pa aclara cu algun medionan a pone cierto informacion cu no ta corecto. Sr. Romero a bisa cu dia 22 di january 2021, conseho di minister a tuma e decision di prolonga e control riba cierto especienan.
E mandatario a bisa cu e specienan ta hinca den e landsbesluit Flora y Fauna, mirando cu na 21 di february 2020 a bin dilanti riba e control di cierto specienan cu tabartin confusuon y a sigui cu estudio pa tur cana bon.
Segun e otro medianan, a pone cu minister Romero a para cu e ley di proteha naturalesa, sinembargo e ta bisa cu no ta corecto ‘e landsbesluit ta manera semper’ y kustwacht ta haciendo nan control ‘no tin cambio den nada’.
Pa e desicion di conseho di minister, nan a prolonga pa 6 luna pa asina por sigui haci estudio necesario. Tambe e punto cu no ta cuadra riba e medianan cu diferente tipo di specienan.
Minister Romero ta bisa cu tin e ley di esnan cu ta protehi, cu ta keda control riba nan y tambe pa piscado ta na altura pa asina nan no haya ningun problema di wanta algun species, ehempel ta e Gutu cu ta keda protehi.
Nan ta percura pa tur ta riba e mesun linea di proteccion y pa informacion sali cu ta corecto di cua ta e species cu si mag wordo gara.


text:
WILLEMSTAD- 19 di òktober 2020 – Resientemente Ofisina di Turismo di Kòrsou (CTB) den estrecho koperashon ku Ministerio di Desaroyo Ekonómiko a organisá e di 7 edishon di ‘Curaçao InfoMart’ dirigí riba Sürnam. Pa motibu di e pandemia, a tene e evento di e aña aki di forma virtual. Konsumidónan, agentenan di biahe, operadornan di tour, doñonan di negoshi i personanan ku gusta biaha a keda invitá pa bishitá e marshe virtual i haña informashon di tur loke Kòrsou tin di ofresé. Miéntras kompanianan establesé na Sürnam por a konektá ku Kòrsou i sera lasonan komersial ku nos empresarionan lokal.
E vershon virtual a konta ku partisipashon di 44 partner for di sektor turístiko manera entre otro hotèlnan, apartamentunan, atrakshonnan turístiko i operadornan di tour. Ademas 20 kompania a partisipá na e mishon komersial for di entre otro sektor di IT, konstrukshon, merkadeo i komunikashon e sektor kreativo, Free Zone i diferente mas. Banda di e partnernan di Kòrsou tambe e marshe a konta ku partisipashon di aerolíneanan i operadornan di tour di Sürnam. “E momentu ku a tene e InfoMart tabata perfekto konsiderando ku e restrikshon di biahe pa bishitantenan for di Sürnam ta keda kitá entrante awe, 19 di òktober,” asina sr. Paul Pennicook CEO di CTB a remarká.
Durante e 3 dianan, e konsumidó na Sürnam a eksperensiá Kòrsou pa medio di video i imágennan visual atraktivo presentá pa CTB. Sentenar di konsumidó a bishitá e evento virtual durante e 3 dianan. Tur partisipante a risibí un anochi grátis na un di e akomodashonnan partisipante. Konsumidónan i kompanianan por a bishitá e diferente stèntnan virtual pa interkambiá i hasi pregunta tokante e produktonan i servisionan ku e tim di Kòrsou ta ofresé.
CTB i MEO ta gradisí tur partner lokal pa nan partisipashon na e di 7 edishon di e ‘Curaçao InfoMart’ ku e aña aki tabata di forma virtual. E marshe virtual sigur a kontribuí pa por sigui promové Kòrsou komo destinashon turístiko i na mes momento traha riba sera lasonan komersial na benefisio di desaroyo ekonómiko di nos pais.


text:
Jordy ta termina su carrera
CAC na Barranquilla tabata e ultimo pa e atleta Jordy Groters
Jordy Groters ta termina su carrera di natacion na e Weganan Centroamerico y Del Caribe aki na Barranquilla.
Jordy semper tabata masha competidor y semper ora e landa e ta tira un bista chikito riba e contrincante mas sercano. Aunke e ta landa tur disciplina nos semper lo keda corde pa su schoolslag cual e tabata campeon den dje. Despues di a muda bay Merca unda e la continua cu su estudio y deporte, Jordy a sigui presta bon y a competi pa su scolnan bishita y tambe pa Aruba. Tres siman pasa ainda e la competi pa Aruba den e CCCAN unda e la logra medaya di Oro pa Aruba. E CAC na Barranquilla tabata e ultimo pa e atleta Jordy Groters cu a gana MASHA HOPI MEDAYA pa Aruba den competencianan internacional.
Nos lo haja falta di Jordy den e piscina na Aruba. Hopi exito Jordy y danki pa semper e luci den e numeroso eventonan di landamento bishita logrando medaya y record pa Aruba. Jordy lo no bai mucho leeuw di pool, mirando cu su siguiente paso lo ta como coach di natacion. Nos kier desea su persona tur clase di exito den su siguiente reto.